Ne postoji osoba koja nije doživela osećaj uzbuđenja kada otkrije nešto novo. Svako ko je iskusio ovu radost saznavanja uživaće u poseti „I Festivalu nauke u Novom Sadu”, kaže se u najavi prvog, nadam se ne i poslednjeg Festivala nauke održanog na PMF-u i Poljoprivrednom fakultetu ovog vikenda.\nTokom dva dana bio je skoncentiran veliki broj predavanja i interaktivnih radionica koja su trebala da popularizuju nauku među novosađanima. Na žalost nismo stigli juče da prisustvujemo nekim zanimljivim predavanjima, ali smo danas “stigli” na dva veoma zanimljiva iz domena astro fizike i nuklearne fizike.\nPrvo je bilo Tamna strana svemira koju je popularno i na popularan način predočila dr Tijana Prodanović, a ko god je bio prisutan saznao je šta je tamna materija (u stvari, to je još nepoznanica), šta su MACHO-i, a šta WIMP-ovi, kako se kreću galaksije, kako tamna materija čini vezivno tkivo, šta je gravitaciono sočivo i kako deluje, o zakrivljenosti prostora i o još mnogo čemu.\nNaredno predavanje dr Dušana Mrđe “LHC: smak ili pomak sveta?” nadovezivalo se na ovo prethodno i brojnim slušaocima je približilo princip rada i konstruktivno rešenje LHC-a – Velikog hadronskog sudarača (Large Hadron Collider ), te njegov značaj za nauku. Veoma interesantno je bilo čuti kako je konstruktivno rešeno sudarač, koji su problemi bili tokom njegove gradnje, a pomenuti su i rizici koje nosi ovaj ekperiment. Verovatno ste čuli, LHC je trebao biti zapušten u rad 20. septembra, ali je zbog problema star odgođen za septembar ove godine, a postoji mogućnost da se odgađanja nastave.\nU svakom slučaju, naučni festival je super stvar, i trebao bi, bar po mom mišljenju, da preraste u neku vrstu “naučnog vikenda” koji bi se bar jednom mesečno održavao u univerzitetskom kampusu, kako bi se svi zainteresovani bolje upoznali sa dometima savremene nauke.\nTags Festival nauke, LHC, nauka, PMF Author Goran Aničić\nNext Next post: Novosadski Alpi\nŠrafovi, šarafi, vijci...zovite ih kako hoćete, ali moderna industrija bez njih ne može ništa da ...\nČuli smo svi za odrednicu "kancelarija na točkovima" misleći na nekakav računar i telefon u kolima. Ipak, prvu odred...


SNS: Ne kadrovišemo u Zavodu za javno zdravlje - InfoVranjske\nSNS: Ne kadrovišemo u Zavodu za javno zdravlje\nLider vranjskih naprednjaka i narodni poslanik Slaviša Bulatović izjavio je za portal Vranjske da lokalni SNS nema nikakve veze sa poslednjim informacijama o kadrovskim promenama u vranjskom Zavodu za javno zdravlje (ZZJZ).\n– Odgovorno tvrdim da sve te priče nemaju veze sa životom. Ne znam odakle one potiču i ko ih fabrikuje – kazao je Bulatović.\nOn je dodao da će lokalni SNS, kada bude raspisan konkurs za direktora, imati svog kandidata.\nGradonačelnik Vranja Slobodan Milenković, inače potpredsednik SNS Vranje, rekao je da nije upućen u zbivanja u Zavodu.\n-To su informacije koje nisu utemeljene – demantovao je za naš portal neproverene priče gradonačelnik Milenković i dodao da je Zavod republička institucija.\nPoslednje informacije iz ZZJZ demantovala je i dr Eržika Antić koju deo zaposlenih u toj ustanovi po treći put vidi na mestu generalnog direktora, iako zvanične potvrde takve informacije nema.\n– Ne, neću ništa da komentarišem – izjavila je dr Antić.\nDva reprezentativna sindikata ZZJZ, Sindikat zaposlenih u zdravstvu i Novi sindikat, na konferenciji za novinare u ponedeljak izrazila su protest zbog najave smene direktorke Milene Mišić i navodnog povratka Antićke na funkciju.


RTCG - Radio Televizija Crne Gore - Nacionalni javni servis :: Fudbal :: Rodri platio svoju klauzulu i ide u Siti / print=true\nNAPUŠTA ATLETIKO 03. 07. 2019. 15:15 >> 15:52 0\nRodri platio svoju klauzulu i ide u Siti\nŠpanski fudbaler Rodrigo Ernandes, poznatiji kao Rodri, sam je platio svoju oslobađajuću klauzulu u iznosu od 70 miliona eura i nije više igrač Atletiko Madrida. Prema medijskim navodima Rodri je u srijedu ujutru stigao sa novcem u sjedište Pimere, a očekuje se da će uskoro potpisati za engleskog šampiona Mančester siti.\nU Atletiku su izgleda bili svjesni da neće uspjeti da zadrže mladog vezistu, jer su nedavno na predstavljanju Markosa Ljorentea pojačanja iz Real Madrida igraču dali dres sa brojem 14, koji je prošle sezone nosio upravo Rodri.\nZanimljivo madridski klub je 23-godišnjeg Rodrija doveo prošlog ljeta iz Viljareala za svega 20 miliona eura. Samo godinu dana kasnije na njemu će zaraditi 50 miliona eura.\nRodri je za Atletiko Madrid odigrao 47 takmičarskih utakmica i postigao tri gola. U dresu reprezentacije Španije nastupio je šest puta.\nSoareš u Arsenalu, Karasko se vratio u Atletiko\nAtletiku triler protiv Barse


Podrška Sloge radnicima Geoxa u štrajku | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Podrška Sloge radnicima Geoxa u štrajku\nUdruženi sindikati Srbije “Sloga” podržavaju obustavu rada radnika italijanske firme Geox u Vranju zbog neisplaćivanja prekovremenog rada i naknada za rad subotom.\nSloga poziva radnike Geoxa da ovoga puta idu do kraja sa obustavom i nateraju poslodavca da im isplati i isplaćuje sve ono šta im sledi po zakonu, ali i da se prekovremeni rad ne zloupotrebljava za potrebe redovne proizvodnje kao “nužda ili moranje” zbog takozvanih rokova.\nSloga je tokom 2016. godine pokušala sindikalno da organizuje radnike u toj italijanskoj fabrici gde su šikana i mobbing dostigli vrhunac poniženja, do toga da je radnicima sugerisano od predpostavljenih da nose pelene kako bi što manje odlazili u taolet, dok su one radnice koje su tražile svoja zakonska prava poput veći plata i manje prekovremenog rada – dobijale otkaze i neprodužavanje ugovora o radu.\nTakvo ponašanje prema radnicama osudile su mnogobrojne organizacije za zaštitu ljudskih i radničkih prava širom sveta, među njima i Svetska federacija sindikata WFTU koja ima više od 100 miliona članova u svetu, čiji je Sloga član. Gotovo svi, ali ne i država i njene institucije koje ćute.\nPodsećamo, Sloga je tada, 2016.godine organizovala i protest ispred Geoksa, koji od strane radnika i njihovih porodica nije prepoznat, što možemo prepisati opravdanom strahu od gubitka posla. Međitim, Geox“ nije jedini takav primer, još gore je stanje u “Juri, gde inspekcije i sam predsednik države godinama ne reaguju i dozvoljavaju uništavanje svoga naroda.\nNa kraju moramo da upozorimo da će protesta u Srbiji biti sve više i više, jer pandemija korone na neki način ubrzava proces promena, sve veći je strah kod radnika da su sada bolest i smrt jači od gubitka posla. Međutim, da bi se bolest lečila i da bi se preventiva zdravlja održavala, potreban je dobar i jak imunitet, za šta je opet neophodna zdrava i kvalitetna hrana, dosta odmora, vitamina i novac da bi se sve to obezbedilo.\nTe količine novca u radničkim platama nema, ma koliko se vlast iz petnih žila treudila da od Srbije napravi Diznilend!\nNAZAD: Mirjana Divljaković Ilić ponovo je izabrana za predsednika sindikata Sloga u Domu zdravlja Šabac\nNAPRED: Posle šest meseci i dalje nepoznato ko je upalio kuću predsedniku sindikata


Varenje - Stranica 5 od 20 - Mediflora\nPostoji više faktora koji utiču na povećanu kiselinu u želucu, a među njima su vaša ishrana, okruženje i stres. Hrana koju konzumirate, kao i vreme u koje jedete utiče na stvaranje kiseline u stomaku. Ishrana u kojoj ima puno začinjene ili masne hrane je najčešće razlog zbog koga se javlja povećana kiselina u želucu. Hrana sa…\nHijatus hernija – Simptomi i prirodno lečenje\nProcenjuje se da je kod 60 procenata odraslih prisutna hijatus hernija i da više od polovine osoba preko 50 godina ima hijatus herniju mada mnogi nikada nemaju simptome. U velikom broju slučajeva se ne može reći kada i kako je nešto uzrokovalo njen nastanak. Najčešći uzroci su slabost mišića u abdomenu, povišena napetost probavnog trakta…\nSvakodnevni stres, loša ishrana i neredovni obroci, samo su neki od uzroka zbog kojih se javljaju lenja creva. Iako se ne dijagnostikuje često, veliki broj ljudi ima neki od simptoma ovog sindroma, i ukoliko blagovremeno ne reaguje, može razviti ovaj, nimalo prijatni sindrom. Lenja creva su stanje u digestivnoj cevi gde je rad mišića creva (peristaltika)…\nUlcerozni kolitis predstavlja najčešće dijagnostikovan tip kolitisa, uzrokovan prenaglašenom reakcijom imunog sistema na prisustvo bakterija i drugih supstanci u digestivnom traktu. Simptomi Abdominalni bol i grčevi Nadutost Gubitak težine Dijareja (moguće prisustvo krvi) Krv u stolici Drhtavica i temperatura Povraćanje Ishrana Ljudi oboleli od Kronove bolesti su često pothranjeni jer infmlamacija delova creva može dovesti…\nAlkohol, pušenje, loš način ishrane, stres, lekovi i drugi štetni uticaji opterećuju jetru tako da ona nije u stanju da obavlja redovne fiziološke funkcije. Jetra može da kompenzuje uticaj štetnih materija na organizam kroz duže vreme. Ipak, nakon određenog vremena može da dođe do pojave smetnji koje se retko povezuju s poremećajem funkcije jetre. Masna…\nUobičajeni simptom čira na želucu je prisustvo otežane probave, koja je u medicinskoj terminologiji poznatija kao dispepsija. Probavne smetnje praćene su osećajem bola ili nelagodnosti u predelu stomaka. Ipak, neće se svi tipovi čira na želucu manifestovati navedenim simptomima. Oboleli mogu osetiti primarno simptome neposredno u predelu grudi koji se mogu pogrešno protumačiti kao gorušica. Gorušica…\nZnatna količina gasova se javlja kada se prilikom obroka proguta više vazduha ili se obrok sastojao od hrane koja je teško varljiva. Takođe, velika količina gasova može biti i posledica medicinskog stanja poput lošeg varenja ili sindrom iritabilnog creva. Najčešći uzroci Hrana i piće Neki ugljeni hidrati iz hrane se ne mogu svariti i apsorbovati…\nKronova bolest i ulcerozni colitis postaju sve češće dijagnostikovane bolesti, koja su za sada prilično misteriozne. Oba oboljenja su hronične prirode i mogu u velikoj meri ugroziti život pacijenta. Ova oboljenja mogu dovesti do dehidratacije organizma, bolnih grčeva, krvarenja debelog creva, visokih temepratura, sekundarnih infekcija, bolova u zglobovima, stvaranja hroničnog osećaja zamora organizma… Simptomi Kronove…\nGastritis može biti veoma neprijatan i može voditi do raka stomaka, pa je važno da nađete način da ga izbegavate. Kada izbegavate gastritis, važno je da budete upoznati sa faktorima rizika. Neki faktori rizika uključuju: Upoteba antiupalnih lekova duži vremenski period Upotreba alkohola Problemi sa jetrom, plućima ili bubrezima Problemi sa digestivnim bolestima kao što…\nDecenijama su istraživači verovali da su GERB i hijatus hernija (kila na želucu, želudačna kila) ista stvar. Klizajuća hernija je najviše povezivana sa vraćanjem kiseline ili GERB-om. Međutim, uvidi iz novijih istraživanja pokazuju da je vraćanje kiseline / GERB vezan za iste faktore koji uzrokuju hijatusnu herniju ali da oni nisu ista stvar. Vremenom, ako…\nŠta izaziva nadutost stomaka\nPostoji na desetine razloga usled kojih se javlja nadimanje – alergije, hormonalni disbalans, disfunkcija štitne žlezde, problem sa crevima i još mnogi drugi. Možda deluje teško da se izdvoji krivac ali što više informacija možete da pružite o tome kako reagujete na različite namirnice i okolnosti, imaćete jasniju sliku o tome šta izaziva simptome. Nadimanje,…\nPromena režima ishrane jako pozitivno utiče na smanjenje progresije nakupljanja masti u jetri. Umerena dijeta sa izbacivanjem visokokaloričnih i masnih materija i namirnica bogatih šećerom i ubacivanje sledećih namirnica u ishranu, doprineće brzom izlečenju masne jetre i jačanju imunog sistema: Namirnice za masnu jetru Cvekla – pored značajnog uticaja na krvne ćelije, cvekla je prirodni…


Pucnjava u Čikagu, ubijen Srbin\nJedna osoba je ubijena, a jedna ranjena u pucnjavi u predgrađu Čikaga, Bar Ridžu, javlja Čikago San tajms pozivajući se na saopštenje policije.\nŠef policije u Bar Ridžu Džon Meden rekao je da se imena žrtava i počinilaca neće objaviti dok njihove porodice ne budu obaviještene, ali portal srpske i balkanske dijaspore u SAD, Serbijan tajmsa, navodi da je ubijen Srbin N.M., koji je preminuo na putu do bolnice.\nKako objašnjava Serbijan tajms, on je ubijen kada je na njega iz neposredne blizine pucala neidentifikovana osoba, a ranjena je jedna žena, koja se zatekla u kompaniji čiji je vlasnik bio N.M.\nČikago tajms navodi da je osumnjičeni napadač mrtav.\nŠef policije u Bar Ridžu Džon Meden rekao je novinarima nakon pucnjave da je policija u utorak oko 15 časova pozvana na lice mjesta, nakon što je zaposleni u jednoj kompaniji pucao na kolegu i ubio ga, a ranio koleginicu.\nKako je naveo, napadač je pobjegao sa lica mjesta, a kasnije se ubio nakon što su mu se policajci približili.\nMaden je rekao da stanje ranjene žene za sada nije poznato i da se nalazi u bolnici.\nPrema informacijama Serbijan tajmsa, uzrok pucnjave je poslovni nesporazum.\nNEWER POSTBodiroga: Dodatno se povećao odbornički paušal u Foči\nOLDER POSTU BiH cvjeta šverc cigareta na internetu


Ponavlja se „Humanitarni ponedeljak“ za pomoć desetogodišnjem Alekseju Spasovskom - Novi Sad\nPonavlja se „Humanitarni ponedeljak“ za pomoć desetogodišnjem Alekseju Spasovskom\n16:06:00 19.06.2021, Komentara: 0\nNovi Sad - I ovog ponedeljka biće nastavljena akcija „Humanitarni ponedeljak“ na Štrandu, a svi koji prekosutra posete gradsku plažu, biće u prilici da pomognu desetogodišnjem Alekseju Spasovskom. Ulaz na Štrand se neće naplaćivati, a ulaznicu će zameniti dobrovoljni prilozi za lečenje ovog dečaka. Kutije u koje će građani moći da prilože pomoć biće postavljene uz kapije Štranda od 8 do 19 časova.\nFoto: JKP "Gradko zelenilo"\nKako navode u JKP „Gradsko zelenilo“, Aleksej boluje od retke bolesti kongenitalne mišićne distrofije sa deficitom merozina, a novac koji će se prikupljati potreban je za kupovinu ortopedskih pomagala i više vrsta fizikalnih terapija kako bi Aleksej imao kvalitetniji život.\nInače, ovo je ponovljena akcija za ovog dečaka budući da je prošlog ponedeljka prikupljeno 33.720 dinara navode u JKP „Gradsko zelenilo“ i podsećaju da svi građani koji imaju potrebu za ovakvom vrstom pomoći mogu da predaju svoje zahteve na glavnoj blagajni Štranda.


Izložen privremeni birački spisak\nFoto: Ilustracija | Izložen privremeni birački spisak\nMarija Gajić 10.06.2018 14:54\nBANJALUKA - Gradska izborna komisija izložila je privremeni birački spisak (PBS) na području osnovne izborne jedinice – grada Banjaluke, i to u svih 57 mjesnih zajednica.\nObavještenja o izlaganju biće istaknuta na više od 250 lokacija, a građani će moći da imaju uvid u ovaj spisak do 8. jula.\n"Izlaganje izvoda iz PBS-a obuhvata period od 30 dana sa ciljem pravovremenog informisanja građana/birača, kao i javnosti uopšte, o mogućnostima uvida u izložene izvode i otklanjanja eventualno uočenih grešaka, kao i odabira opcije za kategoriju birača - raseljenih lica", kažu u Gradskoj izbornoj komisiji.\nU Komisiji ističu da uočavanjem eventualnih grešaka, iste građani mogu prijaviti Centru za birački spisak - kancelarija broj 15, u prizemlju Gradske uprave.\n"Građani/birači sa kompletne teritorije grada svoje podatke mogu provjeriti i direktno u kancelariji Centra za birački spisak - kancelarija broj 15, u prizemlju Gradske uprave ili pozivom na brojeve 051/244-531 i 051/244-532", kažu u Komisiji.\nDodaju da građani/birači sa područja grada koji imaju status raseljenih lica, svoje podatke mogu provjeriti isključivo u Centru za birački spisak, u kancelariji broj 15, u prizemlju Gradske uprave i do 24. jula ove godine izvršiti izbor biračke opcije podnošenjem odgovarajuće prijave centru za birački spisak", podvlače u Gradskoj izbornoj komisiji.\nbirački spisak Banjaluka


Zdrava Srbija: Nema zdrave Srbije bez zdravog potomstva – Info LIGA\nby Info Liga · 27/04/2021\nOdbor za porodicu Zdrave Srbije (ZS) predstavio je danas program svojih budućih aktivnosti, a kao jedan od ključnih zadataka biće sprečavanje prodora zapadne indoktrinacije koja propagira istopolne zajednice i novu rodnu ideologiju koja je u suprotnosti sa srpskim porodičnim vrednostima i tradicijom. Predstavljanju rada Odbora za porodicu prisustvovali su Ljubiša Ristić, predsednik Odbora za porodicu ZS, Ljubivoje Ršumović, pesnik i član Odbora za porodicu ZS, Milenko Pavlov, glumac i Ranko Gojković, pravoslavni publicista.\n– U programu Zdrave Srbije promovišemo upravo one vrednosti hrišćanskog, pravoslavnog učenja, u kome istopolne zajednice ne mogu naići na odobravanje, zato vodimo rat protiv nevidljivog neprijatelja, i pozivamo sve građane Srbije da se odupru nastojanjima da se uruši srpska porodica, što neki pokušavaju da učine i kroz donošenje Zakona o istopolnim zajednicama – izjavio je Ljubiša Ristić, predsednik Odbora za porodicu ZS.\n– Decom se bavim celog života i zato stalno ističem koliko je značajno da se u svakom selu u kome se rađaju deca otvori vrtić a nakon njega i biblioteka, dom kulture i sve ono što će mladima ugraditi tradicionalne vrednost ovog podneblja – izjavio je Ljubivoje Ršumović.\nGlumac Milenko Pavlov poručio je da će ukoliko se usvoji predloženi Zakon o istopolnim zajednicama to biti podsticaj nerađanju i to upravo u vremenu kada je potrebno da i politički akteri ali i kompletna srpska javnost ustanu protiv fenoimena bele kuge.\nPravoslavni publicista Ranko Gojković ukazao je na opasnost nametanja deci priča o seksualnosti i istopolnim zajednicama još u vrtićima, o čemu i inostrani pedagozi i psiholozi, prvenstveno sa pravoslavnog Istoka, imaju izuzetno negativno mišljenje, dovodeći to u vezu i sa različitim bolestima u starijem uzrastu.\nTags: zdrava porodicazdrava srbija\nNext story Ivanjica: Četiri decenije čekaju most (VIDEO)\nPrevious story Štab za vanredne situacije u Lučanima razmatrao Plan zaštite opštine i situaciju izazvanu korona virusom


Vanredne sednice opštinskih skupština\nPredsednici četiri opštine sa severa Kosova ocenili su danas na konferenciji za novinare u Zvečanu da je EULEX "u tišini" počeo da sprovodi plan Martija Ahtisarija i kosovski ustav.\nPredsednici opština Zvečan, Kosovska Mitrovica, Leposavić i Zubin Potok najavili su da će narednih dana, tim povodom, biti održane vanredne sednice opštinskih skupština. Predsednik Opštine Zubin Potok Slaviša Ristić je istakao da na terenu više ne funkcioniše UNMIK, koji je prema Rezoluciji Saveta bezbednosti UN 1244 dužan da je sprovodi:\n"Želimo saradnju isključivo sa UNMIK-om, dok EULEX ne bude statusno neutralan. Mi sa njima nećemo sarađivati. Kada je reč o policiji, želimo da znamo da li će policijom upravljati UNMIK, EULEX ili MUP Kosova. Želimo, takođe, da znamo ko će policiju na severu Kosova plaćati. Da li će ona biti finansirana iz budžeta nezavisne države Kosovo, ili iz nekog drugog izvora."\nPredsednik Opštine Zubin Potok je istakao da ljudi na severu Kosova žele da znaju kako će funkcionisati sudovi na severu Kosova i po kojim zakonima će se suditi i raditi u tim ustanovama:\n"Nastavićemo borbu protiv nezavisnog Kosova i nećemo dozvoliti po bilo koju cenu instaliranje institucija nezavisne države Kosovo na severu Kosova i Metohije.”\nPredsednik Opštine Kosovska Mitrovica Nenad Topličević izjavio je da će odbornici zatražiti od predstavnika zvaničnog Beograda i Ministarstva za Kosovo u Vladi Srbije smernice kako da se ljudi ponašaju na terenu:\n"Ima nagoveštaja da će predstavnici UNMIK administracije napustiti Kosovsku Mitrovicu u narednih mesec dana. Vlada Srbije mora da nam objasni i da kaže šta da radimo."\nIstovetan stav ima i predsednik Opštine Leposavić Jovan Miladinović, koji je kazao da će i odbornici opštine Leposavić narednih dana održati sednicu na kojoj će razgovarati o sadašnjoj bezbednosnoj situaciji na području opštine i raspoređivanju Misije EU na krajnjem severu Kosova.


Martinović Miloš, аутор са Toxic TV\nMartinović Miloš - 15/05/2022\nNaime, pevačica ističe da joj je žao što njena profesija danas nije toliko cenjena kao nekada i nikako ne priznaje nove mlađe koleginice, koje...\nJovana Jeremić svojim postupcima već duže vreme privlači pažnju medija, a onda je dospela u sam centar interesovanja budući da je promenila medijsku kuću,...\nNastup predstavnice Srbije Ane Đurić Konstrakte u finalu Evrosonga bio je fantastičan. Dobila je umetnica pohvale sa svih strana, a njen plasman je mnoge...\nPevač Aca Lukas prisetio se svoje pesme iz 1998. godine nakon što je Ukrajina odnela pobedu na "Evroviziji 2022". Lukas je podelio stori Milana Radulovića...\nPevač Sloba Radanović priznao je sve o njegovoj svađi sa suprugom Jelenom Đuričanin, ali je i otkrio sve ludosti koje je radio zbog ljubavi. Kako...\nPopularni pevač Nikola Rokvić nedavno se vratio sa putovanja po Izraelu na kome je doživeo neverovatne stvari koje će prepričavati celoga života. https://www.instagram.com/p/Ccsf4Eqs8ty/?igshid=YmMyMTA2M2Y= Ispričao je kakav...\nKarijera pevačice Indire Aradinović Indi traje već šesnaest godina, a među njenim najvećim hitovima je pesma "Bato, bre". Iako joj je ona, može se reći,...\nMaja Nikolić je nikad iskrenije govorila o svojoj porodici, kao i da li ima nepristojne ponude. - Najlepši trenuci u životu su mi rođenja mojih...\nProšlogodišnji pobednik „Evrovizije“ pozvao sve da glasaju za Konstraktu?\nGrupa Maneskin, na čelu sa Damjanom Davidom, donela je prošle godine pobedu Italiji sa pesmom "Zitti E Buoni" i time prestižno takmičenje Evrovizija 2022....\nMartinović Miloš - 11/05/2022\nOvoga puta za naše kamere govorio je Emir Aličković, frontmen "Lapsus benda", javnosti poznatiji kao Emir Lapsus. S obzirom da ga dugo nismo videli,...


Milovanović izabran za predsjednika srebreničke Skupštine unatoč protivljenju žrtava - Klix.ba\nBiH Milovanović izabran za predsjednika srebreničke Skupštine unatoč protivljenju žrtava\nMilovanović izabran za predsjednika srebreničke Skupštine unatoč protivljenju žrtava\n15.1.2015. u 11:13\nMiloš Milovanović izabran je na funkciju predsjednika Skupštine opštine Srebrenica, 26. decembra 2014. godine, nakon što je to mjesto bilo upražnjeno šest mjeseci.\nMilovanović se nalazi na spisku Vlade Republike Srpske (RS) odgovornih za genocid u Srebrenici.\nMilovanović je, u izjavi za Agenciju Fena, rekao da mu je visoki predstavnik oduzimao dokumente, ali da protiv njega nije pokrenut nikakav sudski proces.\n"Taj spisak Vlade je neko radio onako kako je njemu odgovaralo. Istina je da je visoki predstavnik meni već ranije oduzimao dokumenta i samo vraćanje dokumenata i ne pokretanje sudskog procesa protiv mene je dokaz da sam časno i pošteno bio pripadnik Vojske RS-a", rekao je Milovanović.\nPrije izbora na mjesto predsjednika Skupštine opštine Srebrenica Milovanović je obavljao dužnost sekretara Boračke organizacije Vojske RS-a opštine Srebrenica.\n"Do sada sam bio zaposlen u Boračkoj organizaciji opštine Srebrenica, samim prelaskom u Opštinu moj radni angažman je prestao i ja ću se truditi pomagati onoliko koliko mogu ne samo boračkoj organizaciji već svima nevladinim organizacijama i udruženjima", dodao je Milovanović.\nPorodice žrtava srebreničkog genocida su izrazile negodovanje zbog činjenice da se veliki broj osoba sa spiska odgovornih za genocid u Srebrenici nalazi na važnim funkcijama među kojima je i Miloš Milovanović.


Vazduh u januaru bio zagađeniji nego prethodnih godina | Aktuelno\nNaslovna CRNA GORA Vazduh u januaru bio zagađeniji nego prethodnih godina\nPoslednjih mjeseci, u fokusu je bilo stanje kvaliteta vazduha, posebno u Pljevljima, Podgorici, Bijelom Polju i Nikšiću, a Medenica je kazao da stanje jeste bilo lošije nego prethodne godine\nKvalitet vazduha u više crnogorskih gradova u januaru je bio lošiji nego prethodnih godina, kazao je u razgovoru za Dan direktor Agencije za zaštitu prirode i životne sredine Nikola Medenica. U periodu od 1. novembra prošle do 1. marta ove godine, u Bijelom Polju je registrovan najveći broj dana sa prekoračenjima graničnih vrijednosti PM10 čestica čak 91, zatim slijede Pljevlja sa 79, Podgorica…\n” Tokom januara ove godine, kvalitet vazduha je, osim u Pljevljima, bio lošiji u odnosu na prethodne godine. U Pljevljima je u januaru gotovo svakodnevno bilo prekoračenje granične vrijednosti za PM10 čestice, kako ove, tako i prethodnih godina. Slična situacija je bila i tokom februara upoređujući prethodne godine, kada evidentiramo trend pada broja dana sa prekoračenjima dozvoljenih graničnih vrijednosti”, kazao je Medenica.\n“Broj dana sa prekoračenjima granične vrijednosti za PM10 čestice, u periodu od 1. novembra 2019. do 1. marta 2020. godine je: Podgorica, Blok V 54, Podgorica, Zabjelo kružni tok 65, Pljevlja 79, Nikšić 55, Bijelo Polje 91”, ukazao je Medenica.\nNa pitanje da li smatra da, s obzirom na to da se stanje sa zagađenošću vazduha ponovlja svake zime, mjere koje se donose u pravcu smanjenja njegovih posledica daju adekvatne rezultate, Medenica je rekao da je uobičajena situacija da je tokom zimskih mjeseci lošiji kvalitet vazduha, posebnou centralnom i sjevernom regionu naše zemlje.\n“Generalno posmatrajući, industrijska aktivnost, emisije iz saobraćaja i emisije iz ložišta tokom sezone grijanja su glavni „krivci” za lošiji kvalitet vazduha. Epizode visokog zagađenja vazduha, u prvom redu suspendovanim česticama (PM10 i PM2.5), karakteristične su za zimske mjesece u periodima kada vremenski uslovi, uz pojavu visokog atmosferskog pritiska, usporavaju cirkulaciju vazduha, donoseći suve, hladne i maglovite noći. Ovi uslovi, često praćeni i temperaturnim inverzijama, posebnou kotlinama, sprečavaju disperziju emisija i prouzrokuju zadržavanje polutanata koji su proizvod sagorijevanja fosilnih goriva, emisija iz saobraćaja i sličnih izvora, na nivou neposredno iznad tla, što dovodi do pojave visokih koncentracija zagađujućih materija u prizemnom sloju atmosfere”, kazao je on.\n“U tim vremenskim periodima je koncentrisan cjelokupni godišnji broj prekoračenja srednjih dnevnih vrijednosti suspendovanih čestica, osim u slučajevima akcidentnih situacija”, dodao je Medenica.\nZagađenje vazduha najveće u Bijelom Polju


Bečić: EPCG da za 60 odsto umanji cijenu struje u mjesecima krize | Aktuelno\nNaslovna POLITIKA Bečić: EPCG da za 60 odsto umanji cijenu struje u mjesecima krize\nSituacija se polako približava zoni ključanja, tako da je potrebno da Vlada hitno obezbijedi zarade zaposlenima u mikro, malim i srednjim preduzećima, koji su onemogućeni da posluju, na način što bi se za vrijeme trajanja mjera neto zarade uplatile na žiro račune zaposlenih, a porezi i doprinosi takođe prebacili na teret države\nImajući u vidu da paraliza društvenog života, izazvana mjerama koje su nadležni uveli zbog novog koronavirusa, prijeti da izazove dramatične ekonomsko-socijalne posledice, potrebno je da konačno Vlada izađe sa konkretnim socio-ekonomskim mjerama podrške privredi, zaposlenima i građanima, saopštio je predsjednik Demokrata Aleksa Bečić.\n“Vidimo da vlade zemalja u regionu već uveliko realizuju obuhvatne pakete ekonomske podrške, pa je čudno da Vlada Crne Gore koja na svakom koraku ističe da je ne samo regionali, već i evropski lider u ekonomskom rastu, ne nudi niti jednu konkretnu mjeru, pa makar i na nivou regionalnih, a kamoli evropskih okvira. Moguće da gospoda nadležni smatraju, da im je mjera podrške i pomoći to što će građani zbog njihovog modela moratorijuma na kredite, kako smo razotkrili, morati da plate na kraju značajno više bankama nego da koronavirusa i ove krize nije ni bilo”, saopoštio je Bečić.\nSituacija se polako približava zoni ključanja, tako da je potrebno da Vlada hitno obezbijedi zarade zaposlenima u mikro, malim i srednjim preduzećima, koji su onemogućeni da posluju, na način što bi se za vrijeme trajanja mjera neto zarade uplatile na žiro račune zaposlenih, a porezi i doprinosi takođe prebacili na teret države.\nTakođe, potrebna je hitna finansijska pomoć u iznosu od jedne prosječne neto zarade svim domaćinstvima koja imaju tri i više članova, odnosno u iznosu od jedne minimalne zarade svim domaćinstvima koja imaju jedan ili dva člana, jer će ta sredstva na kraju građani svakako upumpati u sistem, tako da će ova mjera imati multiplikativni efekat, smatra Bečić.\nPored toga, neophodno je garantovati zaposlenima u javnom sektoru, izuzev javnih funkcionera, kao i penzionerima, da im ni u kom slučaju neće biti smanjena primanja i da će ona biti redovna.\nS obzirom na to da se EPCG nalazi u većinski državnom vlasništvu, a da su računi za struju jedna od najznačajnih stavki u mjesečnim troškovima domaćinstva, a kako su građani prinuđeni da borave u domovima i stvaraju mnogo veću potrošnju nego obično, solidarno bi bilo da EPCG za 60 odsto umanji cijenu struje u mjesecima trajanja ove krize, kao i da posebno pogođeni korisnici imaju mogućnost otplate na odloženo, nakon završetka epidemije. Svako drugačije postupanje EPCG bilo bi klasičan izdajnički čin prema sopstvenim građanima i želja da na muci građana ostvari ekstra profit subjekt, koji inače značajno profitira na račun građana svih prethodnih godina i decenija, dodaje Bečić.\n“Investicioni razvojni fond je neophodno da učini dostupnijim, odnosno da pojednostavi i ubrza kreditne linije, posebno za mikro i mala preduzeća, jer je brzina i efikasnost nužna za očuvanje likvidnosti. Pored toga, smatram da kamatna stopa ne treba da prelazi 1 odsto, da kada su u pitanju mikro i mala preduzeća krediti budu beskamatni, da grejs period bude najmanje dvije godine, a potrebna je puna transparentnost procesa, na način da na dnevnom nivou IRF objavluje zahtjeve koji su pristigli, kao i kredite koji su odobreni sa navođenjem iznosa, uslova i svih drugih značajnih elemenata”, kazao je predsjednik Demokrata.\nTakođe, potrebna je transparentnost i u procesu trošnje sredstava sa žiro računa Nacionalnog koordinacionog tijela, na način da NKT svakodnevno pored prihoda, odnosno donacija koje pristižu, objavljuje i podatke o svim isplatama, odnosno izdacima sa pomenutog humanitarnog računa, a ne jednom nedjeljno kako je to Vlada odlučila.\n“Naravno, potreba usmjeravanja mnogo većih sredstava Crvenom krstu, rebalansa Budžeta, pomoći majkama sa troje i više djece kojima je ukinuta naknada, fokusiranje na poljoprivredu i podsticaji da ove godine imamo rekord zasadivih površina, kao i sve drugu mjere na lokalnom i državnom nivou koje smo kao Demokrate predložii ranije, afirmišem i ovom prilikom”, rekao je on.


Talibani ušli u glavni grad - BIGportal.ba\n7 Avgusta, 2021 7 Avgusta, 2021 030\nAko grad padne, to će biti drugi glavni grad jedne provincije koji će biti pod kontrolom talibana.\nJoš izvesan broj glavnih gradova 34 provincije u Avganistanu su u opasnosti da padnu u ruke talibana.\nTalibani su juče zauzeli grad Zarandž u avganistanskoj provinciji Nimroz.\nPortparol policije u Nimrozu je rekao da su talibani uspeli da zauzmu grad zbog nedostatka bezbednosnih vladinih snaga.\nAmerička i britanska ambasada u Kabulu danas su ponovile upozorenje svojim državljanima koji su još tamo da odmah napuste Avganistan zbog pogoršanja bezbednosne situacije.\nAmerička ambasada u Kabulu takođe je danas izdala saopštenje u kojem osuđuje vojni napad talibana i navodi da je to u suprotnosti sa tvrdnjama te pobunjeničke grupe da podržava iznalaženje mirovnog rešenje putem pregovora.


Migranti u Beogradu / Ilustracija, Foto: Profimedia\nSniman je od novembra prošle do juna ove godine, autorka je Brigite Kuhar iz Austrije a režiser Boriša Simović\nObjavljeno: 17.07.2019. 11:51h\nPremijera dokumentarnog filma "Close(d)", koji se bavi migrantima iz Azije i Afrike u Srbiji i uslovima života u prihvatnim centrima za azil, biće prikazan sutra u Jugoslovenskoj kinoteci.\n"Film postavlja pitanja - ko su migranti, koja su njihova iskustva, šta ih je dovelo dovde, gde će dalje, čemu se nadaju, kako ih je Srbija primila... Podaci za ovu i prošlu godinu kažu da kroz Srbiju prodje oko 20.000 migranata godišnje. Veliki broj njih, uprkos brojnim pokušajima, ne uspeva da predje granice Srbije i ostaju 'zaglavljeni' u Srbiji. Veći deo ovog filma upravo je posvećen njima", dodaje se u saopštenju.\nSniman je od novembra prošle do juna ove godine, autorka je Brigite Kuhar iz Austrije a režiser Boriša Simović.\n"Film nudi podsećanje da je više od milion migranata, mahom Sirijaca, Iračana, Avganistanaca i Pakistanaca, prošlo od sredine 2015. kroz Srbiju na putu ka zemljama Zapadne Evrope. Ta kretanja se nisu zaustavila, mada su od marta 2016. godine u značajno manjem obimu", navodi se u saopštenju.\nPremijera filma počinje u 20 časova u Jugoslovenskoj kinoteci.


Đogani želi da vodi brejkdens reprezentaciju na Olimpijske igre – Poportal\n11/12/2020 09/01/2021 Predrag Panić\nOlimpijske igre 2024. u Parizu uvrstile su brejkdens među discipline, a evropski prvak iz 1983. se nameće kao logičan izbor za selektora.\nNaš najpoznatiji denser Đole Đogani ističe da mu je drago što je brejkdens postao olimpijski sport, te će se naći na Olimpsijkim igrama u Parizu 2024. godine.\n– Drago mi je da je brejkdens postao olimpijski sport, samim tim što jeste brejkdens jedna vrsta sporta zapravo, moglo bi da se formiliše kao disciplina između umetničkog klizanja koja ide uz muziku i gimnastiku, što je jedan sklop svih tih pokreta, ali uz muziku i uz elemete nečega novog to može da bude veoma zanimljivo – počeo je priču Đogani za Telegraf JETSET.\n– Mislim da će to da povuče dosta klinaca za sobom, u smislu neke pozitivne priče. U fudbalu treba da budeš sportista na jedan način, atletika je opet sport na drugi način, svaki sport nosi neku svoju priču, a ovo je jedna veo zanimljiva priča što tu imaš neki drugi poriv, igra, ples, nešto što te nosi, mislim da će to biti veoma zanimljivo – rekao nam je Đole.\nViše o ovome pročitajte na: www.telegraf.rs\nZavod za javno zdravlje Požarevac: u oba okruga 286 zaraženih koronom


Lučić: "Trofeji obaveza Partizana" - Sportske.net\nLučić: "Trofeji obaveza Partizana"\nNajiskusniji košarkaš u mladoj i talentovanoj ekipi Partizana svestan je da juče obezbeđen plasman na F4 nije konačan cilj crno-belih koji u svakom takmičenju idu na trofej.\nŠampion Srbije savladao je sinoć Solnok u hali "Pionir" i tako obezbedio plasman na fajnal-for regionalnog takmičenja u poslednjem kolu.\nImao je mladi tim Duška Vujoševića uspone i padove u tekućoj sezoni što je bilo primetno i na sinoćnoj utakmici.\n"Očekivali smo tešku utakmicu. Solnok je stvarno odlična ekipa, koja je nakon promene trenera i od utakmice sa nama jedna od boljih. Bili su rasterećeni i motivisani u ovakvoj atmosferi. Mi smo malo oscilirali, ali smo na kraju zasluženo slavili" kazao je kapiten Vladimir Lučić.\nPartizan je nakon trijumfa nad Solnokom zauzeo četvrtu poziciju u ligi pa će se u polufinalu fajnal-fora sastati sa Igokeom.\nDa sam plasman na fajnal-for u Laktašima ne znači ostavrenje ambicija u tekućoj sezoni potvrdio je Lučić koji naglašava da crno-beli uvek idu na trofeje.\n"Svi praktično celu sezonu gledaju na Igokeu kao na iznenađenje, ali je ona po kvalitetu zasluženo prva u ligi i sigurno će biti teško, ali mi imamo najveće ciljeve na fajnal foru" zaključio je Lučić.\nDo fajnal-fora ABA lige ostaje više od mesec dana a do tada će ekipe iz Srbije, koje su nastupale na "Jadranu", formu tempirati kroz domaći šampionat koji osim trofeja ne donosi ništa više pobedniku.


EXPRES VESTI - DW: Vučićeva snaga - slabost opozicije\nDW: Vučićeva snaga - slabost opozicije\nJedino je pitanje, kako se navodi, da li će SNS pridobiti više ili manje od polovine birača, kojih je u Srbiji 6,7 miliona.\nSNS ima veliku prednost u odnosu na sledeću po snazi Socijalističku partiju Srbije (SPS), partiju nastalu iz bivše Komunističke partije koju je preimenovao "autokrata Slobodan Milošević", političar koji je umro u pritvoru Međunarodnog tribunala za ratne zločine u Hagu, ističe se u tekstu.\nVeliku nepoznanicu, ističe se, predstavljaju ekstremni radikali (SRS), koji bi mogli da dožive veliki uzlet posle prošlomesečne oslobađajuće presude Haškog tribunala njihovom partijskom vođi Vojislavu Šešelju.\nPozivajući se na srpske analitičare, u tekstu se navodi da je Vučić izbore raspisao jer želi da dobije na vremenu kako bi sproveo odavno obećane korenite reforme,.\n"Pre nego što sanira desetak propalih velikih državnih firmi i desetine hiljada ljudi ostanu bez posla, Vučić želi da osigura još jedan pun mandat", prenosi DW i dodaje da mu je računica da će se ekonomija oporaviti, te da će građani imati više novca u džepu, pa za četiri godine niko više neće pričati o bolnim otpuštanjima.\nKritičari, navodi dalje DW, optužuju Vučića za gušenje medijskih sloboda, za blokadu državnih institucija kao i za mešanje u rad pravosuđa.\nIpak, uprkos netrpeljivosti prema njemu, trenutno ne postoji ozbiljna alternativa Vučiću, a razlog je posvađana i pocepana opozicija, navodi se u analizi koju prenosi DW.\n"Bivši predsednik Srbije Boris Tadić je najbolji primer za autodestrukciju iz egoističkih i narcističkih motiva. Bivši predsednik nekada moćne Demokratske stranke (DS) je stalnim svađama doveo do toga da ta partija postane potpuno beznačajna", navodi DW.\nOsim toga, ukazuje se, sadašnja opozicija se najverovatnije sama dovela u ovu situaciju.\n"Naime, vreme njene osmogodišnje vladavine, sve do 2012, bilo je označeno stalno novim slučajevima korupcije velikih razmera i praksom lošeg poslovanja. Veliki broj političara iz tog bloka uspeo je na sumnjiv način da dođe do ogromnog bogatstva", piše DW.\nTako se, navodi se dalje, nekadašnji studentski vođa Čedomir Jovanović, čija Liberalna partija nije više u parlamentu, rado pokazuje kao dobrostojeći hedonista: Heli-skijanje u Pakistanu, odmor na ostrvu džet-seta - na grčkom Mikonosu i to sa impozantnom pratnjom, kao i velikodušni državni krediti za kupovinu jedne prehrambene firme.\n"U zemlji sa prosečnim platama od 360 evra to nije baš popularno. Zato su veliki delovi stanovništava izgubili nadu da će se socijalna, društvena i ekonomska situacija uskoro popraviti", ističe se u analizi i ukazuje da je u jednoj anketi, više od 70 odsto studenata navelo da će posle sticanja diplome potražiti posao u inostranstvu.\nMore in this category: « Vučić: Nikad nisam verovao u Dačićevu lojalnost\tMustafa: Kosovo nikada neće pripadati Srbiji »


Poziv na nacionalnu radionicu Agencije za upravljanje lukama\nPozivamo Vas da prisustvujete nacionalnoj radionici u okviru projekta ,,DAPhNE- Danube Ports Network“, koju organizuje Agencija za upravljanje lukama. Radionica će se održati 29. maja 2019. godine, sa početkom u 12 časova, u restoranu ,,Top of the Hub’’, Poslovni centar ,,Ušće'', 25. sprat, Bulevar Mihajla Pupina 6, 11070 Novi Beograd.\nProjekat ,,DAPhNE“, na kojem Agencija za upravljanje lukama učestvuje kao IPA partner, ima za cilj da obezbedi razvoj luka na Dunavu. Na taj način luke će predstavljati ekološki održiva i pristupačna čvorišta regionalnog saobraćajnog sistema, koji će postati značajni privredni centri i doprineti ukupnom privrednom razvoju.\nRadionica će zaintereovanim stranama omogućiti da se upoznaju sa sprovedenim aktivnostima kao i rezultatima projekta, a pre svega u pogledu platforme PCS (Port Community System) i zajedničke strategije razvoja međunarodnih luka na Dunavu.\nNajljubaznije Vas molimo da do utorka, 28. maja 2019. godine, pošaljete imena predstavnika koji će prisustvovati skupu na adresu elektronske pošte ksenija.hajdukovic@aul.gov.rs


Treća Regionalna škola tranzicione pravde: Učenjem ka sećanju - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Obrazovanje/Regionalna škola tranzicione pravde/Treća Regionalna škola tranzicione pravde: Učenjem ka sećanju\nSuđenja za ratne zločine su na samom svom početku predstavljala prvu simboličku poruku žrtvama da je pravda za zločine moguća, rekla je studentima izvršna direktorka FHP-a Sandra Orlović. Sa druge strane, obrazovanje o prošlosti i učenje o sudski utvrđenim činjenicama je važno jer stvara otpornost na mitove koji su i bili uvod u ratove i ratne zločine, ali i zbog toga što mladim generacijama pomaže da lakše razumeju sadašnjost društva u kome žive. Pored toga, učeći o prošlosti iskazujemo pijetet i priznanje žrtvama, a postajemo i nosioci sećanja na patnje žrtava koji imaju odgovornost da to sećanje šire u svojoj zajednici.\nAlmin Škrijelj, direktor Udruženja Pravnik iz Sarajeva naglasio je da je o prošlosti važno učiti zato što ona utiče na sadašnjost i društvo u kojem živimo. Znanje o prošlosti pomaže i da uvidimo slabosti i tenzije unutar društva, koje bi mogle da ugroze mir, čega smo na žalost bili lišeni na početku prošlog rata.\nStudentima se obratio i Fatos Bytyqi, brat Agrona, Yllija i Mehmeta Bytyqija, koje su pripadnici MUP-a Republike Srbije ubili u julu 1999. godine u policijskom objektu u Petrovom Selu. Fatos već 15 godina od institucija Republike Srbije zahteva da pronađu i procesuiraju naredbodavce i počinioce ovog ratnog zločina. On navodi da ga predstavnici institucija svaki put saslušaju, a zatim se ili čude zbog izostanka pravde ili čak opravdaju počinioce, ali nikada ne preduzimaju konkretne korake ka rešavanju ovog slučaja. Fatos ipak veruje u skoru pravdu i naglašava da je za njega važno da ona bude u skladu sa pravom države koja je odgovorna za ovaj zločin.\nFilm “Deca posle rata”\nPosted On 24th September 2014 ~ Comments Off on Film “Deca posle rata”\nFilm “Deca posle rata” nastao je u produkciji Fonda za humanitarno pravo, nakon istoimene tribine, održane u Beogradu 19. decembra 2013. godine, na kojoj je


Kadrovska rešenja na 11. sednici SO Bor – RADIO TELEVIZIJA BOR\nKadrovska rešenja na 11. sednici SO Bor\nBOR – Od 24 predloga odluka koji će se naći pred odbornicima Skupštine opštine Bor na sednici osmog aprila, najznačajnija su imenovanja vršioca dužnosti direktora u dva komunalna preduzeća. Za ovu funkciju u Javno komunalnom preduzeću Toplana predložen je Darko Milićević, a u Vodovodu – Zoran Marković.\nNa dnevnom redu naći će se i predlozi odluka o Programu uređenja građevinskog zemljišta i održavanju komunalne infrastrukture, kojima je predviđeno da u 2015. godini za kapitalne investicije, pripremu, održavanje i opremanje građevinskog zemljišta, bude izdvojeno 300 miliona dinara. Još 58 miliona dinara predviđeno je za održavanje komunalne infrastrukture. Najznačajnije planirane kapitalne investicije su izgradnja saobraćajnog mosta u Slatini, rekonstrukcija i uređenje novog Zlotskog puta i ulice „Nikole Kopernika“.\nOdbornici će raspravljati i o predlogu odluke o uplati dela neto dobiti javnih preduzeća i privrednog društva u budžet Opštine Bor, kojim se predviđa da javna preduzeća koja su po završnom računu za 2014. godinu ostvarila dobit najmanje polovinu uplate u opštinski budžet do kraja novembra.\nJedan od problema za koji se godinama traži rešenje je i kontrola i smanjenje populacije napuštenih pasa i mačaka. Predlog odluke koja će se naći pred odbornicima je dogovoren sa veterinarskom, zoo higijenskom službom i Društvom za zaštitu životinja. Cilj je između ostalog da se postojeće prihvatilište u JKP „Treći oktobar“ proširi, kako bi mogao da bezbedno prihvati veći broj napuštenih životinja.\nNa dnevnom redu su, između ostalog, i predlozi odluka o stipendiranju studenata, kojom se predviđa da pravo na stipendiju imaju studenti čiji je prosek veći od osam i po i o priznanjima Opštine Bor, prema kome će se nagrada koju dodeljuje opština zvati Oktobarska nagrada, a ne Đurđevdanska kao do sada, s obzirom na to da je od ove godine dan opštine više nije šesti maj, odnosno Đurđevdan, već treći oktobar, kako je bilo do pre desetak godina.\nRadio i Televizija Bor direktno će prenositi 11. sednicu Skupštine opštine Bor.\n[iframe frameborder=“0″ width=“600″ height=“450″ src=“//www.dailymotion.com/embed/video/x2rbai1″ allowfullscreen ]\nPrevious Izbor v.d. direktora Toplane i Vodovoda na sledećoj sednici SO Bor\nNext Sednica SO Bor odložena za 16.april


Milan Lazić, otac Darka Lazića biće sahranjen danas na groblju u Brestaču, a povorka je krenula kroz selo.\nRodbina, prijatelji, komšije svi koji su voleli oca Darka Lazića krenuli su u pratnji harmonike ka groblju da se poslednji put oproste od njega.\nIspraćaj oca Darka Lazića uz harmonikaše\nNaime, među Darkovim kolegama došao je iz pevač "Zvezda Granda" Milan Gačić koji je zasvirao harmoniku pokojnog Milana Lazića.\n"ČEDO MOJE KO MI TE JE ODVEO" Darko Lazić pored očevog kovčega plače i gleda u jednu tačku, majku pridržavaju, jecaji odzvanjaju\nTu je i kuma Darka Lazića, Andreana Čekić, ali i Ljuba Aličić za koga se spekulisalo da on i Darko nisu u dobrim odnosima.\nAleksandra Prijović na sahrani oca Darka Lazića\nI pevačica Aleksandra Prijović došla je da pruži podršku svom kolegi u teškim trenucima.\nPodsetimo, Milan Lazić se podvrgao operaciji smanjenja želuca kako bi se rešio viška kilograma, baš kao što je to učinio i njegov sin pre nekoliko meseci, a operisao ih je isti doktor.\nMeđutim, nakon operacije su usledile komplikacije, Milan je danima bio u komi, a u nedelju, 13. decembra, je preminuo.


Manje od 100 pacijenata u kovid bolnicama\nIzvor: OkRadio.rs, 07.Avg.2020, 09:52\nPrema jutrošnjim podacima, do 07.00 sati, ukupan broj pacijenata koji se od koronavirusa leče u ZC u Vranju je 92, od čega kovid pozitivnih 38. Među hospitalizovanima nema dece. Trenutan broj slobodnih mesta je 123. Na kućno lečenje otpušteno je 12 pacijenata, jedan pacijent transportovan je u Niš, a dva u Specijalnu bolnicu za plućne bolesti u Surdulici. Tokom jučerašnjeg dana, u vranjskoj kovid ambulanti ATD obavljena su 164 pregleda, od čega prvih pregleda 39, a kontrolnih 125. Uzorkovana je krv kod 97 lica i sačinjeno 116 RTG snimaka pluća. U ATD ambulanti urađeno je 55 brzih i 50 PCR testova. ...\nIzvor: JužneVesti.com, 07.Avg.2020\nOsmoro ljudi manje je na bolničkom lečenju u odnosu na dan ranije - sada su hospitalizovane 92 osobe, a od toga 38 kovid pozitivnih. Trenutan broj slobodnih mesta je 123, poslednji su podaci Kriznog štaba. ..Među hospitalizovanima nema dece, navode iz Štaba, na kućno lečenje je otpušteno 12 pacijenata,...


90 godina Ambasade Italije\nHome > Ambasada > Zgrada i rezidencija > 90 anni dell'Ambasciata\nZgrada i rezidencija Toggle navigation\n1926-2016: 90 godina Ambasade Italije u Beogradu\nZgrada Ambasade Italije u Beogradu puni ove godine 90 godina.\nSagrađeno po želji kraljice Elene (crnogorske princeze Jelene) po projektu arhitekte Florestana di Fausta, zdanje i simbolički predstavlja dugu i bogatu tradiciju odnosa između Rima i Beograda: Ambasada je sagrađena u centralnoj zoni prestonice, u blizini najznačajnijih državnih institucija (Predsedništva, Skupštine, Vlade, Ministarstva spoljnih poslova) i obogaćena nameštajem i vrednim umetničkim delima donetim iz Italije. Od tada Ambasada predstavlja jedinstveni okvir za sve najvažnije trenutke tokom kojih su se razvijali izuzetni odnosi između dve zemlje.\nDanas kada su odnosi između dve zemlje izuzetno živi, sa Italijom kao primarnim ekonomskim partnerom i podrškom Srbiji na njenom evropskom putu, zdanje u Birčaninovoj ulici i nakon 90 godina od nastanka predstavlja vidljivi i prepoznatljivi simbol ovih odnosa.\nDa bi obeležila jubilej i njegov simbolički značaj, Ambasada će realizovati niz svečanosti koje će se uz novi logo odvijati kroz događaje i inicijative tokom 2016. godine.\nOsim svečanih događaja, za devedesetogodišnji jubilej biće vezan i projekat obnove i konzervacije umetničkih dela i nameštaja, kao i projekti poboljšanja struktura, naročito onih koje se tiču energetske efikasnosti Ambasade, u okviru inicijative Zeleno Ministarstvo spoljnih poslova Italije, kako bi se naglasila želja da se sačuva i stvarna i simbolička vrednost ovog zdanja za odnose između Italije i Srbije.\nZnačajno je i to što su neka preduzeća kao i privatna lica, koji čine sastavni deo mreže odnosa između Srbije i Italije, izrazila interesovanje za učešće i doprinos u ovom projektu.


Dan ljudskih prava i 70 godina od usvajanja Univerzalne deklaracije o ljudskim pravima obeleženi u Beogradu : Nadlanu.com\nDan ljudskih prava i 70 godina od usvajanja Univerzalne deklaracije o ljudskim pravima obeleženi u Beogradu\nObjavljeno 11. dec 2018. / 11:00:42\nDan ljudskih prava i 70 godina od usvajanja Univerzalne deklaracije o ljudskim pravima obeleženi su sinoć u Muzeju savremene umetnosti, uz podršku Tima Ujedinjenih nacija u Srbiji, Misije OEBS-a, Delagacije EU i Kancelarije saveta Evrope. Svi zajedno poručuju da ovaj dan poziva na akciju za poštovanje ljudskih prava.\n- Srbija mora da ojača institucije za ljudska prava i da garantuje njihovu nezavisnost. Hitno treba dosledno i efikasno primeniti zakone - piše u izveštaju Evropske komisije.\n- Ljudska prava su deo i pristupne politike Evropske unije i zato je važno da Srbija u procesu pristupanja deo zakonodavstva o ljudskim pravima inkorporira u domaće zakonodavstvo. To se naročito odnosi na pravosuđe, medije, zaštitu životne sredine - kaže šef Delegacije EU u Srbiji Sem Fabrici.\n- Na osnovu zvanične statistika, vidimo da je nezaposlenost dominantna kod LGBT zajednice, osoba sa invaliditetom, Romkinja - ističe stalna koordinatorka UN u Srbiji Stelijana Nadera, te dodaje da treba više raditi i na pravima osoba sa invaliditetom, LGBT zajednice i Roma.\n- Bitna je uključenost institucija Srbije, ali i civilnog društva i međunarodnih organizacija, jer samo zajedno možemo da postignemo bolje poštovanje ljudskih prava - kaže ambasador Andrea Oricio, šef Misije OEBS-a u Srbiji.\nZaštitnik građana ističe da mnogi ne znaju kome da se obrate za pomoć, da ih institucija kojoj se obrate upućuje na drugu instituciju, koja opet navodi da nije nadležna.\n- Žale se na kršenja imovinskih prava, to su jako dugi postupci pred sudovima, neizvršenje sudskih presuda, izvršenja za koja građani smatraju da nisu adekvatna - navodi zaštitnik Zoran Pašalić.\n- Već 15 godina se primenjuje Evropska konvencija o ljudskim pravima u Srbiji. To znači da građani imaju pravo da se obrate Evropskom sudu za ljudska prava. To pravo i koriste - kaže šef Kancelarije Saveta Evrope Tobijas Flesenkemper.\nSrbija treba da da veći prioritet pravima deteta, a zabrinjava i to što nema napretka u slobodi izražavanja, navodi se u izveštaju Evropske komisije.\nDan ljudskih pravameđunarodni dan ljudskih pravaSem FabriciUniverzalna deklaracija o ljudskim pravima


Administracija zaustavila građevinare - Gradjevinarstvo.rs\n13.11.2014. | Danas\nDuge i komplikovane procedure dobijanja domaćih sertifikata o usaglašenosti za proizvode, materijale i opremu koja se uvozi iz EU, mnogo koštaju firme u Srbiji, a među najugroženijima je građevinska industrija. Poslovi često stoje, jer se pojedini atesti čekaju i po 18 meseci.\nI dok oni koji posluju legalno, po jednom sertifikatu plaćaju u proseku 3.000 evra, istovremeno se otvara prostor na tržištu za neatestirane proizvode sumnjivog kvaliteta, koji se slobodno koriste. Iako je iz Ministarstva građevine najavljeno da će sledeće nedelje biti doneta uredba koja treba da pojednostavi i ubrza ove procedure, građevinari smatraju da će time biti rešen samo deo problema.\nPredstavnik svetski poznatog koncerna „Knauf“ u Srbiji, Goran Stojiljković, objašnjava da ta firma, koja se bavi proizvodnjom građevinskih, termoizolacionih materijala prema nemačkoj recepturi, po jednom sistemu za sertifikaciju izdvaja od 4.000 do 7.000 evra, a od toga samo na takse ministarstvu odlazi više od 400.000 dinara.\n- Priznavanje stranih izveštaja ispitivanja ili dobijanje sertifikata prema stranim izveštajima je skupa i neverovatno duga procedura, jer ne funkcioniše sistem rada komisije unutar Ministarstva. Najava ministarke Mihajlović da će biti donete neke uredbe značiće tek početak rešavanja problema u građevinarstvu. Nama će sigurno značiti to da postoji pravilnik po kome se postupa, jer za sada u Ministarstvu ili ne znaju šta treba da rade ili imaju tehničke propuste. Ovde je zaista potreban niz pravilnika da bi se to rešilo – kaže Stojiljković.\nKao kuriozitet, on je naveo i to da se međunarodni simbol „CE“, koji garantuje da je deklaracija ispravna, kod nas ne priznaje, nego ministarstvo daje posebnu saglasnost kako bi se proizvod sa tom oznakom našao na tržištu.\n- Privreda ima dosta resora koji su zavisni jednih od drugih, a kako neke firme mesecima čekaju na ateste, stvoren je zastoj i čitava građevinska operativa je stala. I strana i domaća preduzeća imaju problem i prilikom izvoza, jer i naše sertifikate u inostranstvu ne priznaju – kaže Milan Vučković iz „Delegacije nemačke privrede u Srbiji“.\nIz Ministarstva odgovaraju da je „u najvećem broju zahteva dokumentacija koja je dostavljena uz zahtev nekompletna“, kao i da se to dešava u više navrata, „jer postoji problem da sami podnosioci zahteva i pored svih, usmenih i pismenih pojašnjenja, ne znaju koje priloge treba da dostave“. U prilog tome da je čitava procedura priznavanja inostranih isprava preduga i komplikovana jeste i podatak da je „od jula 2013. do danas izdato 12 rešenja o priznavanju inostranih isprava, a tri predloga su poslata na saglasnost Ministarstvu privrede“.\nKako je najavljeno, Ministarstvo priprema donošenje uredbe o građevinskim proizvodima, koja će urediti postupak stavljanja na tržište više stotina građevinskih proizvoda. „U pripremnoj fazi potrebno je specijalizovano i detaljno istraživanje tržišta najzastupljenijih građevinskih materijala i proizvoda u srpskom graditeljstvu, kako bi se doneo kvalitetan i primenjiv propis, primeren našoj privredi“, kažu u Ministarstvu i dodaju da su istraživanja u toku.\nGoran Rodić, sekretar „Komore građevinske industrije“, tvrdi da novi pravilnici nisu dovoljna mera, već je neophodno hitno donošenje zakona o građevinskim proizvodima, ali pod uslovom da u njegovom kreiranju glavnu reč vodi struka, inženjerska i komora građevinske industrije, jer one jedine imaju stručne potencijale za to.\n- Zakonom moraju precizno da se urede procedure izdavanja atesta, ispitivanja materijala, akreditacija naših i stranih laboratorija, a posebno treba da se povede računa kakvog su kvaliteta i uticaja na zdravlje uvozni repromaterijali. Potrebno je da se domaća proizvodnja forsira i da se dovede u red, ne možemo da idemo u svet ako nemamo zakone, ako nemamo akreditovane laboratorije, i kvalitetne proizvode. Mi ne priznajemo ateste svetskih institucija, a sami nemamo čak ni laboratoriju koja ispituje otpornost daske na lom – kaže Rodić.\nOn dodaje da je kod predugih procedura najveći problem „birokratija, njihovo neznanje i nepoznavanje posla, jer politički kadrovi dolaze na mesta na kojima je potrebna struka“, a da posao usporava i korupcija.\n- Mi smo uvozno zavisni jer nemamo svoju bazičnu proizvodnju repromaterijala. Pretežno se uvozi iz Nemačke, gde postoje problemi oko dobijanja dozvola za uvoz, nešto iz Italije, problem je i izdavanje francuskih i nemačkih atesta. Kod primarnih izvoznika najveći problem je to što energenti utiču 50 odsto na cenu proizvoda. Drugo, mi nemamo puno keramičara, ciglara, crepara, i sada kada su energenti poskupeli, uz ovakve uslove izvoza, oni teško mogu da budu konkurentni – objašnjava Rodić.\nMožemo u izvoz\n- Veliki deo naše industrije mogao bi da se zaposli kroz izvođačke radove u inostranstvu, da kroz njih izvozimo svoje finalne proizvode. Nekada je to funkcionisalo, i mi se kao „Komora“ zalažemo da vratimo tu ulogu građevinskoj industriji. Imate primer „Puteva Užice“, koji rade posao od milijardu dolara u Moskvi, a sav repromaterijal, čak i malter, nose iz Srbije. To pokazuje koliko izvoz finalnih proizvoda može da bude interesantna grana, kroz koju se postižu daleko više cene. Isto se može postići i sa stolarijom, podovima, raznim proizvodima za opremanje enterijera – kaže Goran Rodić.\nIzvođenje građevinskih radova Izdavanje atesta i sertifikata


Prema rečima ministra, oružane snage Tadžikistana i Uzbekistana moraju biti spremne da odbiju moguće provokacije talibana, uprkos uveravanjima ovog pokreta da neće činiti takve pokušaje.\nMinistar je istakao da je za Rusiju važno da saveznici u ODKB-u budu spremni na moguće provokacije talibana.\n- Naša baza u Tadžikistanu je prilično moćna, jaka i, naravno, ako bude potrebno, u slučaju direktne agresije, biće uključena u zaštitu granica ODKB-a. Isto važi i za našu bazu u Kirgiziji. Tamo takođe može da dođe do takve potrebe - istakao je Šojgu.\nRuski ministar podsetio je da su lideri talibanskog pokreta obećali da neće izvoditi napade na susedne države.\nOn je dodao da su pre neki dan talibani zauzeli avganistanski Kunduz i da kontrolišu granicu sa Uzbekistanom i Tadžikistanom.\nMinistar odbrane naveo je da su u svetlu povlačenja američkih trupa iz Avganistana talibani počeli da potiskuju vladine snage po čitavoj teritoriji zemlje.\nNedavne vojne vežbe Rusije, Uzbekistana i Tadžikistana u blizini granice sa Avganistanom Šojgu je nazvao uspešnim.\n- Vežbe su održane na najvišem nivou i mi ćemo nastaviti da organizujemo takve vežbe kako bismo ‘držali barut suvim’ - rekao je Šojgu.\nOn je dodao da se „većina oficira Uzbekistana, Tadžikistana, Kirgizije i Kazahstana obučava u našim visokoškolskim ustanovama".\n- Takođe se bavimo i modernizacijom vojske Tadžikistana i Kirgizije - konstatovao je Šojgu.\nNestabilnost u Avganistanu raste usred obećanja američke administracije da će do 11. septembra završiti sa povlačenjem trupa iz zemlje. Vašington i predstavnici Talibana potpisali su 2020. godine u Dohi prvi mirovni sporazum za više od 18 godina rata. Sporazumom se predviđa povlačenje stranih trupa iz Avganistana za 14 meseci i početak međuavganistanskog dijaloga posle razmene zarobljenika.\nNA STOTINE POVREĐENIH CIVILA U AVGANISTANU: Bolnice opterećene, stanovnici nemaju struju\nNEMAČKA VOJSKA SE NE VRAĆA U AVGANISTAN: Ministarka odbrane odbacila pozive da ponovo pošalje trupe\n09. 08. 2021. u 19:05\nDA LI IH NEŠTO MOŽE ZAUSTAVITI? Talibani nastavljaju ofanzivu, zauzeli Ajbak\n09. 08. 2021. u 18:06\nKABUL SAOPŠTIO: Talibani oteli i ubili medijske radnike\nAvganistan Sergej Šojgu ODKB Uzbekistan Tadžikistan talibani


SVI DETALJI AKCIJE "TROJANSKI ŠTIT": Panika u srpskom podzemlju - FBI napravio šifrovanu aplikaciju na koju su se "upecali" kriminalci | Novosti.rs\n- Kao deo tekuće koordinirane operacije sa partnerima u sferi sprovođenja zakona širom sveta, Federalni istražni biro Sjedinjenih Američkih Država (FBI) radi sa Srbijom na sprečavanju organizovanih kriminalnih aktivnosti, posebno onih u kojima se koristi šifrovana komunikacija za prikrivanje krivičnih dela. Ova operacija, poznata kao "Trojanski štit/Zeleni signal", jedna je od najvećih i najsavršenijih policijskih operacija ikada sprovedenih u borbi protiv organizovanog kriminala. Počevši od 7. juna izveden je čitav niz izuzetno obimnih policijskih akcija na teritoriji više zemalja sveta koje su rezultirale stotinama hapšenja - piše na početku saopštenja.\n- Ova operacija jasno pokazuje da sve jače partnerstvo između FBI i srpskih organa vodi ka poboljšanju bezbednosti građana obeju zemalja rasplićući mreže međunarodnog organizovanog kriminala - rekao je ambasador Sjedinjenih Američkih Država u Srbiji Entoni Godfri.\nU operaciji Trojanski štit/Zeleni signal, FBI je u tajnosti pokrenuo sopstvenu firmu za distribuciju šifrovanih uređaja pod nazivom “ANOM,” koja je servisirala preko 12 hiljada šifrovanih uređaja koje je koristilo bar 300 kriminalnih sindikata, uključujući međunarodne organizacije za trgovinu narkoticima u preko 100 zemalja. Početkom oktobra 2019, uređaji ANOM-a su se proširili u kriminalnim krugovima među administratorima, distributerima i agentima koji su ovu šifrovanu platformu opisivali klijentima kao platformu "koju su smislili kriminalci za kriminalce" a ciljna grupa za prodaju uređaja ANOM bili su svi oni prepoznati kao učesnici u ilegalnim aktivnostima.\nKriminalne mreže imaju ogromnu potrebu za šifrovanim komunikacionim platformama koje im olakšavaju rad. Međutim, tržište šifrovanih platformi za kriminalce je nestabilno. Jula 2020-te šifrovana platforma Enkročet (EncroChat) provaljena je zahvaljujući operativnom akcionom timu “EMMA.” Nakon ove međunarodne operacije, koja je izazvala potres u kriminalnom podzemlju širom Evrope, usledio je još jedan sličan obračun marta 2021, kada je međunarodna grupa sudskih i policijskih vlasti blokirala upotrebu šifrovane komunikacije organizovanih kriminalnih mreža preko komunikacionog sistema Skaj (Sky ECC) (tzv. Operacija Limit). U ove dve operacije otkrivene su stotine miliona poruka razmenjenih među kriminalcima. Nakon obaranja sistema Skaj, organizovane kriminalne mreže tražile su novu komunikacionu platformu koja će im omogućiti da izbegnu organe gonjenja.\nTužilaštvo za organizovani kriminal je u saradnji sa SBPOK i BIA pokrenulo predistražni postupak sa primenom posebnih dokaznih radnji 20. 07.2020. godine u cilju otkrivanja pripadnika navedene organizovane kriminalne grupe (OKG) i njihovih nezakonitih aktivnosti usmerenih na neovlašćenu prodaju i proizvodnju opojnih droga.\nNakon prikupljanja informacija posredstvom posebnih dokaznih radnji, utvrđeno je da pripadnici ove OKG vrše neovlašćenu prodaju opojne droge heroin, kokain i sintetičke opojne droge na području Republike Srbije i Republike Austrije. Deo informacija koji se odnosi na prodaju narkotika u Republici Austriji, srpski organi su ustupili nadležnim organima Republike Austrije, te su dana 05. 05. 2021. godine u Beču lišeni slobode pripadnici ove OKG koja je delovala na području grada Beča, kao najveća organizovana kriminalna grupa koja se bavila prodajom heroina i kokaina i to: Aleksa Petrović, Predrag Božović, Miloš Hristov, Nikola Savatić, Luka Caro, Todor Jarčević, Petar Selaković, Petar Milojić, Danijel Stojanović i Milun Dukić, kojom prilikom je zaplenjeno 9,45 koligrama heroina, 5,23 kolograma kokaina, 0,553 grama marihuane, 106.376 evra, 3 falsifikovane putne isprave: Crne Gore, Bosne i Hercegovine i Srbije i tri pištolja.\nU nastavku akcije TOK, SBPOK i BIA, koja je započeta 20. jula 2020. godin, dana 08. 06. 2021. godine u Beogradu je lišeno slobode sedam lica za koje postoji osnovana sumnja da su pripadnici ove OKG i za koje je posebnim dokaznim radnjama utvrđeno da su vršili neovlašćenu prodaju opojnih droga na teritoriji Republike Srbije.\nFBI BIA hapšenje aplikacija za mobilni Dario Đorđević Akcija Trojanski štit Trojanski štit aplikacija SKaj


FK Sarajevo objavio da ima nove upravitelje iz SAD i Malezije - Gallery.ba\nFudbalski klub Sarajevo sa velikim zadovoljstvom obavještava navijače i bh. javnost da su uspješno okončane sve formalnosti, te da su Vincent Tan i Ismir Mirvić novi većinski investitori u klub, stoji u saopštenju FK Sarajevo.\nIsmir Mirvić je prije saopštenja objavio na Linkedinu da je vlasnik Sarajeva.\n“FK Sarajevo ime je i bezvremenski brend! Duga i uspješna tradicija kluba zaslužuje novu viziju koja će omogućiti razvijanje kluba i kao međunarodnog brenda. Zbog toga smo uzbuđeni što imamo i znanje, i iskustvo i kredibilne globalne poslovne odnose koji nam garantuju povratak entuzijazma na Koševo na zadovoljstvo vjernih navijača, koji su željni uspjeha i dobrih rezultata!“, ističu Tan i Mirvić.


NAPRED VOŠA - Kocić privremeno u katarskom EL Džaišu\nVi ste ovde: Početna Vesti (rukomet) 2013. Kocić privremeno u katarskom EL Džaišu\nObjavljeno utorak, 05 novembar 2013\nNovosađani će se bez jednog od najboljih pojedinaca Miroslava Kocića suprotstaviti prvo Metalurgu, a potom i Partizanu na svom terenu u okviru SEHA lige. Golman crveno-belih će privremeno braniti za katarskog šampiona El Džaiša.\nNije se završio ni prvi krug takmičenja u SEHA ligi, a Novosađani su ostali, doduše privremeno, bez ponajboljeg pojedinca, golmana Kocića, letos pristiglog iz Zaječara. Čuvar mreže crveno-belih, koji je proglašen za najboljeg u SEHA ligi za mesec Septembar u naredne dve nedelje će braniti boje katarskog kluba El Džaiša.\nMiroslav Kocić, koji je sa tridesetdve godine debitovao prethodnog vikenda za reprezentaciju Srbije u duelu sa Češkom, posle Vojvodine privremeno će braniti boje još jednog šampiona svoje zemlje. Vojvodina će tako biti lišena Kocićeve pomoći u duelima sa Metalurgom i Partizanom u Novom Sadu, a za to vreme rođeni Leskovčanin će braniti za El Džaiš u azijskoj ligi šampiona.


Vi ste ovde: Suplementi SRB OxyMax (60ml)\nKao posledica industrijalizacije i zagađenja životne sredine koju povlači za sobom, postepeno se smanjuje količina kiseonika u vazduhu, što znači da ljudski organizam nema zadovoljavajući izvor kiseonika. lstovremeno, civilizacijski procesi zahtevaju sve više napora od organizma, pri čemu rastu potrebe za kiseonikom. Znači, dok s jedne strane imamo povećanje potrebe za kiseonikom, na drugoj strani izvori kiseonika su sve siromašniji. Stabilizavani kiseonik dopunjuje organizam energijom, popravlja fiziološke procese, razmenu materija i krvotok, ublažava simptome disajnih poremećaja. Poboljšava apsorpciju vitamina, minerala, aminokiselina i lekovitih biljaka u organizmu. Poboljšava kapacitet fizičkih aktivnosti i značajno povećava učinak sportista. Stabilizovani kiseonik nam je dostupan u obliku molekula, a u krvotok dospeva preko digestivnog trakta. Karakteristike stabilizovanog kiseonika su: izuzetno je stabilan i u takvoj formi je postojan i više godina, a organizam ga veoma lako apsorbuje. Preparat stabilizovanog kiseonika uništava infektivne bakterije i parazite. Stoga je veoma dobra zaštita od bakterijskih, glivičnih, protozoalnih i virusnih infekcija.\nPoseduje sledeće osobine\nPomešati 20 kapi Oxymaxa u 2.5 del tečnosti.


Šangaj – grad energije i tradicije - Dan u Beogradu\nNaslovna » Avio karte » Destinacije » Šangaj – grad energije i tradicije\nKatarina Vidaković 6. novembar 2017. Destinacije Postavite komentar\nDovoljno kineski i dovoljno internacionalni, Šangaj je grad koji nudi osećaj slobode i brojne atraktivne zone za sve ukuse.\nŠangaj ima više od četiri hiljade hotela! Među najekskluzivnijima dominiraju oni sa neverovatnim bogatstvom enterijera kakvi su Fairmont Peace, Mandarin Oriental Pudong, Waldorf Astoria, Ritz-Carlton…\nTu su, naravno, i hoteli srednje klase, kao što su New Asia, Pentahotel, Asset, Pacific, Genting Star…\nReka Huangpu deli Šangaj na dva dela – supermodernu biznis oblast Pudong sa neboderima po kojima se grad obično prepoznaje i Puksi – u kojem se upoznaje istorija Šangaja.\nŠetalište Band uz obalu mesto je gde se u nizu nalaze objekti kolonijalne arhitekture sa početka XX veka, među kojima svakako treba videti art deko zdanje hotela Pis.\nObližnja pešačka trgovačka ulica Nandžing popularno je mesto sa brojnim prodavnicama i restoranima, a tu je i posebno lep luksuzni Francuski kvart. U Pudongu su najpoznatije kule sa vidikovcima – Svetski finansijski centar i čuveni Orijental perl, povezan sa Super brend šoping molom.\nIzuzetan Muzej istorije, Hram Bude od žada, Muzej Šangaja, Galerija urbanog planiranja, Jujuan vrt iz XVI veka u stilu dinastije Ming sa trideset paviljona u centru grada, pijaca Stara ulica, uz vožnju super brzim metroom Maglev, večernje krstarenje rekom i obaveznu kupovina bar jednog predmeta od žada, dodaju posebnu vrednost boravku u Šangaju.\nNajbolje vreme za posetu Šangaju je rana jesen, kada su temperature oko prijatnih 25°C, bez velikih gužvi. Iako toplo i vlažno, leto je vrhunac turističke sezone, sa visokim cenama.\nZima u Šangaju je suva i hladna, sa samo nekoliko stepeni iznad nule, pa se poseta može planirati samo ukoliko se žele uštede.\nAvio karte Beograd – Šangaj\nRezervišite avio karte Beograd – Šangaj preko našeg sajta ili pozivom na 011 310 89 82, svakog dana od 8.00 do 20.00.\nIz Beograda za Šangaj, sa aerodroma „Nikola Tesla“ Beograd, zajednički let nude avio-kompanije Air Serbia i Etihad Airways, sa presedanjem u Abu Dabiju.\nCena povratne karte je od 420 EUR u toku promotivnih perioda. Let sa ruskim prevoznikom Aeroflot, sa predsedanjem u Moskvi, takođe treba razmotriti, kao i let Qatar Airways-a preko Dohe. I drugi avio prevoznici lete iz Beograda do Šangaja sa presedanjem.\nPutovanje od Beograda do Šangaja sa presedanjem može da traje od jedanaest do dvadesetak sati u zavisnosti od avio prevoznika. Neke avio kompanije razmatraju da uvedu direktan let Beograd – Šangaj.\nMeđunarodni aerodrom Pudong nalazi se 35 kilometra jugoistočno od centra grada. Vremenska razlika u odnosu na Beograd je +7 sati u toku zimskog i +6 sati u toku letnjeg računanja vremena. (danubeogradu.rs)\nTagoviaerodrom pudong aerodrom šangaj avio karte avio karte beograd - šangaj azija daleke destinacije destinacije kina šangaj\nPrethodni Knez Mihailova: Montaža bezbednosnih stubića\nSledeći KC Grad: Lira Vega i Sana Garić


Propis o emisiji izduvnih gasova WLTP | MAN u Crnoj Gori\nKratki pregled najvažnijih informacija koje smo sakupili za vas:\nOd 1. septembra 2018. za sva nova lična vozila je neophodno odobrenje prema postupku WLTP prilikom registracije. Kada je riječ o MAN TGE vozilima, ovaj postupak se primjenjuje samo na kombi vozila, jer se ona registruju u kategoriji ličnih vozila (M1). Počev od 1. septembra 2019., za registraciju svih MAN TGE vozila neophodno je odobrenje prema postupku WLTP.\nKada je riječ o nadogradnjama šasije koje su obavljene poslije isporuke iz fabrike ali prije prve registracije, ovlašćeni MAN prodavac ili proizvođač koji je obavio nadogradnju odrediće CO2 vrednosti pomoću alatke za računanje koju obezbjeđuje kompanija MAN.\nPrije 1. septembra 2019., vozila sa nadogradnjom ili proširenjima koja su homologovana prema postupku NEDC mogu i dalje da se registruju bez ikakvih problema i nisu zahvaćena prelaskom na novi postupak. Posle 1. septembra 2019., vozila koja su homologovana prema postupku NEDC mogu da se registruju samo uz odobrenje za izuzeće koje treba da se zatraži.


REGIONALNA DEPONIJA 20. DECEMBRA POČINJE SA RADOM – BT Public News\nCeo projekat, sedam osnivača ili opština, koštao je ukupno miliona evra, oko 20 miliona evra obezbeđeno iz IPA fonda Evropske unije, nešto više od 3 miliona evra dalo je Ministarstvo poljoprivrede i zaštite životne sredine.\nNa osnovu ugovora između Delegacije Evropske unije i izvođača radova, završetak izradnje Regionalne deponije predviđen je za 20. decembar, kada bi trebalo da počne probni rad. U okviru sistema vršiće se prevoženje, skladištenje, tretman, ponovna upotreba i odlaganje otpada, a prema rečima direktorke Čile Goli, očekuje se oko 80 hiljada tona otpada godišnje iz ovog regiona, u kojem živi oko 260 hiljada stanovnika.\nNakon završetka radova na izgradnji Regionalnog sistema za upravljanje otpadom za Grad Suboticu i opštine Senta, Kanjiža, Bačka Topola, Mali Iđoš, Čoka i Novi Kneževac, te potvrde nadzornog organa i inspekcije, organizovaće se tehnički prijem, koji će sprovesti profesori Fakulteta tehničkih nauka iz Novog Sada, a potom će započeti i dugoočekivani probni rad Regionalne deponije.\n– Tokom probnog perioda, ceo sistem će biti u funkciji. Sistem je veoma kompleksan i sastoji se od Regionalnog centra za upravljanje otpadom, centralnog objekta koji se nalazi u Bikovu, tri Transfer stanice u Senti, Bačkoj Topoli i Kanjiži, kao i tri Reciklažna dvorišta u Malom Iđošu, Čoki i Novom Kneževcu. Nadležna preduzeća za sakupljanje otpada, predavaće otpad na Transfer stanicama, gde se otpad pretovara, ili direktno Regionalnom centaru za sakupljanje otpada. Sa Transfer stanica, naši kamioni će prevoziti otpad do Regionalnog centra za upravljanje otpadom, gde će se otpad razvrstavati pomoću postrojenja za separaciju na tri frakcije, odnosno na otpad koji predstavlja sekundarnu sirovinu, biorazgradiv otpad i otpad koji će se kompostirati kako bi se dobila prekrivka za telo deponije, i otpad koji ne može da se iskoristi i koji će biti odložen na telo deponije – kaže Čila Goli, direktorka Regionalne deponije.\nU Regionalnoj deponiji treba da bude zaposleno još 60 ljudi , direktorka kaže da se trenutno radi na izradi Pravilnika o sistematizaciji radnih mesta, nakon čega će biti objavljen spisak radnih mesta koja su na raspolaganju, kao i koje kvalifikacije su potrebne.\n– Pošto je mehanizacija s kojom će se raditi veoma sofisticirana, biće nam potrebna radna snaga sa određenim kvalifikacijama, ali i nekvalifikovana radna snaga zbog linije za separaciju. Uskoro ćemo objaviti spisak radnih mesta s opisom posla, na osnovu kojeg će zainteresovana lica moći da pošalju svoju biografiju, te ćemo pripremiti i bazu podataka, kako bismo bili spremni za angažovanje radne snage, kada se ukaže potreba za zapošljavanjem – istakla je direktorka.\nRegionalna deponija treba da dobije dozvolu za probni rad od nadležnog organa Pokrajine, u trajanju do godinu dana, nakon čega bi preduzeće trebalo da obezbedi upotrebnu dozvolu za rad. Ceo projekat, osnivače je koštao ukupno miliona evra, oko 20 miliona evra obezbeđeno iz IPA fonda Evropske unije, nešto više od 3 miliona evra dalo je Ministarstvo poljoprivrede i zaštite životne sredine.\nPrevious Previous post: “ZIMSKE ČAROLIJE” TRADICIJA BAČKE TOPOLE\nNext Next post: U NEDELJU IZBORI ZA RUKOVODSTVA MESNIH ZAJEDNICA OPŠTINE BAČKA TOPOLA


JOŠ NIJE KRAJ: Orlovi u Kini mogu da urade veliku stvar za srpsku košarku | Najnovije vesti - Srbija danas\n10.09.2019. • 14:59 Srbija Danas\nNišta od medalje, ali...\nNeverovatno! Košarkaši Srbije su eliminisani u četvrtfinalu Svetskog prvenstva od Argentine i ostaje im borba za plasman od petog do osmog mesta. Prvi rival je poraženi iz meča SAD - Francuska u četvrtak od 13 časova u Donguanu.\nI pored očajne partije protiv Argentine ostaje nada da Orlovi u Kini mogu da izbore plasman na Olimpijske igre u Tokiju sledeće godine. Potrebno je da se u polufunale pored Argentine plasiraju SAD i Australija. U tom slučaju u borbi za plasman Srbija mora da dođe do petog mesta kao druga selekcija iz Evrope koja će izvaditi vizu za najprestižnije sportsko takmičenje na svetu.\nŠTA NAM "SPREMA" DECEMBAR I KAD ĆE SNEG? Meteorolog objavio DETALJNU PROGNOZU za poslednji mesec u godini\nŠTA NAM "SPREMA" DECEMBAR I KAD ĆE SNEG? Meteorolog objavio DETALJNU PROGNOZU za poslednji mesec u godini Društvo


Severina Vučković opet šokira javnost : Crveni tepih\nSeverina Vučković opet šokira javnost\nFotke postavljene 07 Sep 2010\nSeverina Vučković se ponovo našla u ulozi fatalne žene. Ovog puta lepa pevačica odglumila je biblijsku junakinju Salome, poznatu po tome što je od svog očuha zatražila glavu Jovana Krstitelja na pladnju. “Svako fotografisanje za mene je izazov, ali ovo je bilo posebno iskustvo. Iako i dalje žalim za Marijom Magdalenom, polaskana sam što ću biti Saloma, jedna od najintrigantnijih žena u istoriji hrišćanstva”, izjavila je Seve jednom prilikom, kada je otkriveno da će upravo ona dočarati Salomu u novom ciklusu akademskog slikara Dimitrija Popovića.\nOn se odlučio za Sevku, iako je imao priliku da sarađuje sa profesionalnom balerinom i ženom koja pleše istočnjačke plesove. “Kada se uzmu u obzir svi elementi, izgled, pokret izražavanje onoga što motiv Salome sa sobom nosi, te privlačna energija puna senzualnosti kakvu odlikuje biblijsku princezu onda je Severina zaista bez konkurencije”, izjavio je Dimitrije u intervjuu za “Seve Fan Club”.\nOn kaže da je Seve prvo htela da bude Marija Magdalena, ali on joj je predložio lik koji je “bolji za nju” te je ubrzo došlo do saradnje. “Najviše volim da radim sa vrhunskim profesionalcima a Severina je upravo takva. Sve što smo dogovorili realizovali smo bez ikakvih problema. Znam da budem katkad preko mere zahtevan u radu pa sam tražio od Severine da ostane duže u jednoj napornoj pozi nego što je realno mogla da izdrži. Neposredno pre tog poziranja rekla mi je da se ne oseća dobro na šta je moja supruga Jagoda predložila da prekinemo fotografisanje”, ispričao je Popović i dodao da su ipak nastavili sa istom pozom, na pevačicino insistiranje.\n“Severina je ponovo stala pred objektiv i kako je poza kao što rekoh bila naporna posle kratkog vremena pomakla se što je promenilo kompoziciju na šta sam je potegao za kosu i vratio u prvobitni položaj. Budući da je tako pozicija ispala odlično danas se uz smeh sećamo te zgode sa snimanja”, kaže akademski slikar. Njegova izložba moći će da se pogleda u zagrebačkoj “Mimari”, a u planu je i izložbena turneja.


ODALOVIĆ: U 2018. da rešimo najveći deo problema imovine SFRJ! - IndeksOnline.rs\nNaslovna POLITIKA ODALOVIĆ: U 2018. da rešimo najveći deo problema imovine SFRJ!\nODALOVIĆ: U 2018. da rešimo najveći deo problema imovine SFRJ!\nBeograd će 13. i 14. decembra biti domaćin Mešovitoj komisiji za sukcesiju, a generalni sekretar Ministarstva spoljnih poslova Veljko Odalović veruje da će tokom sledeće godine biti rešen najveći deo posla što se tiče podela preostale diplomatsko konzularne imovine SFRJ.\nOdalović pojašnjava da je 123 objekta bivše SFRJ, 72 su već podeljena, a da je ostalo još da se reši pitanje 51 objekta.\nJedna od tačaka na sutrašnjem sastanku Mešovite komisije za sukcesiju biće zajednička prodaja pet objekata koji nisu mogli biti podeljeni jer ne postoji saglasnost svih strana – dva objekta u Njujorku – zgrada Misije i rezidencija, kao i objekti u Bonu, Tokiju i Bernu.\nProblem postoji, prema rečima Odalovića, i sa četiri velika kompleksa- u Adis Abebi, Nju Delhiju, Moskvi i Braziliji, ali da će Srbija sutra izaći sa konkretnim rešenjima za neke od njih.\nPojašnjava da je urađen najveći deo posla i da imovina mora što pre da se podeli jer se Srbiji ne isplati da mesečno plaća oko 14.000 dolara za stan u Njujorku koji je zaključan.\n– Verujem da u narednoj godini možemo najveći deo ovih problema da rešimo -naglasio je Odalović za RTS i dodao da očekuje da se u narednoj godini reši prodaje pet objekata i podelimo sredstva, ako reši problem bar dva od četiri kompleksa.\nPrethodni tekstHRVATSKA NEĆE ODUZETI ODLIČJA OSUĐENIM GENERALIMA\nSledeći tekstUPOZORENJE! SAJBER NAPADI I VIRUSI “SPAJDER” SVE MASOVNIJI


U Višegradu završen košarkaški turnir za kadetskog prvaka RS | 058.ba\nPARTIZAN TS – KADETSKI ŠAMPION\nVIŠEGRAD – Proteklog vikenda u Višegradu je održan turnir u košarci za kadetskog prvaka RS u muškoj konkurenciji. Učešće u završnici su obezbjedili KK Partizan TS i KK Basket 2000 iz Banjaluke, KK Milići i domaćin turnira Vrelo iz Čajniča.\nNakon dvodnevnih borbi najviše su pokazali mladi košarkaši Partizana TS koji su zabilježili tri pobjede i podigli pobjednički pehar. Izabranici Nenada Ignjatović su u nadvisili sugrađane Basket 2000 sa ubjedljivih 84:54, potom su bili bolji i od Vrela 71:66 i na kraju deklasirali Miliće 73:38.\nDrugo mjesto pripalo je Čajničanima, oni su poslije poraza od Partizana TS pobjedili Basketa 2000 rezultatom 69:63 a protiv Milića su slavili sa 68:60.\nTrećeplasirani Basket 2000 je poslije dva poraza od Partizana TS i Vrela uknjižio pobjedu nad Milićima 69:63.\nEkipa Milića je zabilježila tri poraza i na kraju bila poslednjeplasirana ali su od domaćina i organizatora primili prigodan poklon za fer i sporsko ponašanje.\nNa kraju treba istaći da je veoma uspješan organizator završnice turnira bio KK Vrelo i pored toga što utakmice nisu igrane u Čajniču radi nedostatka adekvatnih uslova nego u Višegradu. Nesebičnu pomoć Čajničani su imali i od sporskih radnika Područnog košarkaškog odbora Romanija-Hercegovina i KK Varde HE.


TEST-Ko na slici nije porodica - Top Media\nHome Top Zabava\tTEST-Ko na slici nije porodica\nPred vama je zabavan psihološki test koji će vam pomoći da se zagledate u svoju dušu i bolje upoznate sebe.\nAko ste izabrali porodicu broj 1:\nAko ste izabrali porodicu broj 2:\nVi ste istinski porodična osoba. Svesni ste značaja porodice i ona je uvek vaš prioritet. Roditelji na slici su više koncentrisani na sebe, žena nosi mini suknju, a otac se ne obazire. Vi verujere u snažne i utemeljene odnose, brak ispunjen ljubavlju i srećnu atmosferu za sve članove porodice.\nAko ste izabrali porodicu broj 3:\nTEST-Ko na slici nije porodica was last modified: 23 фебруара, 2020 by Top Media\nko nije porodicatesttest licnostitop zabavatopmediaupoznaj sebe


Home / Limundo / Ambasada Danske: Limundovci su pošteni i dobri kupci\nTokom proteklih mesec dana imali smo priliku i veliko zadovoljstvo da sarađujemo sa Ambasadom Kraljevine Danske, koja je odlučila da organizuje prodaju namešaja, i to baš na Limundu. 🙂\nNakon što je većina saradnji uspešno obavljena (još 22 aukcije se završavaju 20. februara), razgovarali smo sa šefom finansija i administracije, Boškom Šukilovićem, kome se ovom prilikom zahvaljujemo na uloženom trudu i odličnoj saradnji.\nDa li ste ranije imali prilike da prodajete nameštaj i kojim putem? Kako ste došli na ideju da ovog puta prodate nameštaj preko Limunda?\nOvo je prvi put da prodajemo nameštaj, a stoga i prvi put da kao institucija koristimo Limundo. Smatrali smo da bismo na ovaj način imali veći odziv javnosti, a na kraju se ispostavilo i da smo bili u pravu. Osim toga, javna aukcija je obavezna za prodaju nameštaja koji je u vlasništvu Ministarstva Spoljnih Poslova Kraljevine Danske, pa je Limundo u ovom smislu poslužio kao pogodna platforma.\nMožete li nam reći malo više o predmetima koji su se našli na aukciji, koliko smo razumeli u pitanju je nameštaj izuzetnog kvaliteta?\nNameštaj je korišćen u rezidenciji ambasadora i samoj ambasadi. Predmeti su bili različite vrednosti, pa su tako na kraju bili i prodati sa različitim cenama. Ono što nameštaj čini posebno zanimljivim je što na većini njih stoji nalepnica na kojoj piše iz koje je institucije došao – tako je jedna komoda sa delom za biblioteku stigla iz danskog centralnog zatvora u našu ambasadu, pa možemo reći da je ova komoda prešla nesvakidašnji put i obogaćivala vrlo različite prostore.\nJedan od predmeta koji smo ponosno posedovali bio je Lyfa Kinapendel luster iz 1946. Lyfa je bila izuzetno prolifična danska kompanija za dizajn osvetljenja tokom prošlog veka i cene polovnih proizvoda ove kompanije na tržištu Danske dostižu cene od preko 1.000 evra. Srećan kupac je platio luster svega 100 evra, tako da mu ovom prilikom čestitamo.\nDa li Vam se dopala prodaja preko interneta putem aukcija?\nKoncept Limunda kao platforme nam je uvek bio zanimljiv, a ovim iskustvom se taj utisak samo povećao. Uz to je bilo jako praktično odraditi prodaju na ovaj način, i nije oduzelo previše vremena.\nObavili ste preko 50 saradnji u svega desetak dana. S obzirom na to da se ne bavite profesionalno prodajom, kako je tekla komunikacija sa kupcima u toku trajanja aukcija, a i nakon što su se one završile?\nKao što sam već napomenuo, ovaj proces je služio kao pragmatično rešenje za sav nameštaj koji je trebalo prodati, a mogu reći da je uz to bio olakšan odličnom komunikacijom sa kupcima. Stečena su nova poznanstva i Limundovci su se pokazali kao pošteni i dobri kupci. Celokupan proces komunikacije je prošao u najboljem redu.\nSada kada su se utisci nakon obavljenih saradnji slegli, da li možete da kažete da ste imali uspešnu prodaju?\nMožemo samopouzdano reći da je prodaja bila jako uspešna, i da smo jako zadovoljni što smo stekli ovakvo iskustvo. Ovom prilikom se takođe zahvaljujemo Limundovcima i Limundo timu na odličnoj saradnji. Nadamo se da su svi zadovoljni svojom kupovinom, i da će ih kupljeni nameštaj još dugo služiti.\nUkoliko vam je potreban kvalitetan nameštaj, još danas i sutra imate priliku da učestvujete i licitirate na nekoj od preostale 22 aukcije:\nPrethodni post TOP 10 ubedljivo najtraženijih predmeta na Limundu u 2019.\nSledeći post Limundo 2020 za 1.000 10.000 Limundovaca


Predstavnik FUCZ u Sloveniji završio obuku u gašenju i spašavanju lica i objekata u zatvorenim prostorima na visokim temperaturama | Federalna uprava civilne zaštite\nPredstavnik FUCZ u Sloveniji završio obuku u gašenju i spašavanju lica i objekata u zatvorenim prostorima na visokim temperaturama\nObuka je bila podijeljena na dva dijela, teoretski dio koji je sačinjavao upoznavanje sa opremom, zaštitnim materijalima, vrstama požara i zapaljivim materijama, kao i metodama gašenja u datim uslovima. Drugi dio obuke bilo je gašenje požara na poligonima koji su bili sastavljeni od više radnih stanica gdje su se grupe učesnika smjenjivale ponavljajući svaku stanicu po dva puta. Tim iskusnih profesionalaca potrudio se da niko od učesnika ne bude povrijeđen i da budu zadovoljeni svi standardi o sigurnosti s obzirom da su se vježbe izvodile u realnim uslovima na temperaturama preko 500 stepeni.\nPredstavnik Federalne uprave civilne zaštite (FUCZ) u Sloveniji je uspješno završio osnovnu obuku u gašenju i spašavanju lica i objekata u zatvorenim prostorima na visokim temperaturama. Obuka je održana od 22. do 27. septembra 2019. godine u mjestu Ig u Centru za spašavanje od nesreća u okviru saradnje uprave za civilnu zaštitu i smanjenje katastrofa Ministarstva odbrane Slovenije i Ministarstva sigurnosti Bosne i Hercegovine.\nObuka je bila podijeljena na dva dijela, teoretski dio koji je sačinjavao upoznavanje sa opremom, zaštitnim materijalima, vrstama požara i zapaljivim materijama, kao i metodama gašenja u datim uslovima. Drugi dio obuke bilo je gašenje požara na poligonima koji su bili sastavljeni od više radnih stanica gdje su se grupe učesnika smjenjivale ponavljajući svaku stanicu po dva puta.\nTim iskusnih profesionalaca, koji su provodili obuku, potrudio se da niko od učesnika ne bude povrijeđen i da budu zadovoljeni svi sigurnosni standardi obzirom da su se vježbe izvodile u realnim uslovima na temperaturama preko 500 stepeni.\nNakon završetka obuke dodijeljeni su certifikati svim učesnicima uz ocjenu o izuzetno dobro odrađenom poslu, sa željom organizatora i učesnika za daljom saradnjom i nastavkom obuka ovog tipa.\n« Sažetak redovnog izvještaja o stanju u Federaciji BiH, za dane 01./02.10.2019.2019.godine, do 10:00 sati\tSažetak redovnog izvještaja o stanju u Federaciji BiH, za dane 02./03.10.2019.2019.godine, do 10:00 sati »


Predstavnici Lige, fudbalske federacije Španije i Komiteta za bezbednost u sportu sastaju se kako bi osmislili strategiju za proterivanje "ultrasa" sa stadiona. Tebas je naglasio da se pripremaju i kaznene mere za verbalno vređanje na stadionu, koje po njegovom mišljenju direktno vodi u fizičko nasilje.\nTebas je dodao i da je Liga odlučila da otpusti bivšeg predsednika Deportiva iz La Korunje Augusta Lendoira posle saznanja da je on prisustvovao sahrani navijača ubijenog u obračunu dve suparničke navijačke grupe u Madridu u nedelju.\nČetrdesettrogodišnji navijač Deportiva Fransisko Havijer Romero Taboada pretučen je u nedelju na smrt, kada je u sukobu sa navijačima Atletika zadobio teške povrede glave, a potom je pretrpeo i srčani udar i hipotermiju, pošto je bačen u reku Mansanaras.\nLekari su u bolnici pokušali da ga reanimiraju, ali su posle nekoliko sati samo mogli da konstatuju smrt.


NovaEnergija.net » HomeExchange.com HomeExchange.com – NovaEnergija.net\nHome Tags Posts tagged with "HomeExchange.com"\nInternet kao pomoć u potrazi za neortodoksnim prenoćištima\nDa se razumemo, hoteli su savsim u redu. I hosteli su sasvim u redu, i bukiranje svega i svačega preko neta. Ali, hajdemo i korak dalje u magične dubine interneta da vidimo šta on krije i kakvi su sve zanimljivivi startapi krenuli kao pomoć putnicima.\nNema ništa loše u tradicionalnim hotelima, ali hajde da damo malo na širini u izboru prenoćišta. Alternativna prenoćošta, kao što su Bed & Breakfast, razmena kuća ili čak iznajmljivanje prenoćišta farmi može dati više za iste novce, ali svakako i da ne da više pogodnosti, daje više „ambijenta“ i „ličnosti“. Proverite ove sajtove: BedandBreakfast.com, DudeRanch.org, HomeExchange.com, Agritourism.net CouchSurfing.com (to već znate) i UHOTW.com, ili Unusual Hotels of the World (Neuobičajeni hoteli sveta) gde se nalaze neobičje opcije za noćenje kao što su lokomotive, svetionici, pećine, stari zatvori i kuće na drvetu!\nInternet kao pomoć u potrazi za neortodoksnim prenoćištima was last modified: July 28th, 2015 by Žikica Milošević


"Elektro-Hercegovina" Trebinje: Duguju 8,6 miliona, a planiraju put po cijeloj Evropi - Direkt Portal\n“Elektro-Hercegovina” Trebinje: Duguju 8,6 miliona, a planiraju put po cijeloj Evropi\n01.08.2018 13:47 automobil, elektro-hercegovina, Trebinje 1\n„Elektro-Hercegovina“ Trebinje daće više od 100.000 maraka za kupovinu dva automobila koja će biti opremljena različitim senzorima, kamerama, ali i navigacionim sistemom za cijelu Evropu. Istovremeno ovo preduzeće je na kraju juna ove godine imalo dugove teške 8,6 miliona KM, piše portal Capital.\nUkupna vrijednost tendera, koji je raspisalo ovo zavisno preduzeće „Elektroprivrede RS“, za nabavku terenskih i putničkih vozila je 90.000 KM bez PDV-a.\nKada se uračuna porez, automobili će Republiku Srpsku i ostale manjinske akcionare koštati105.300 KM.\nU pitanju je kupovina jednog terenskog i jednog putničkog automobila.\nZa putnički automobil, vrijednosti 55.000 KM bez PDV-a, traži se dizel motor s garancijom od minimalno pet godina, te pogon 4×4.\nOd opreme, vozilo, između ostalog, treba da ima LED glavna svjetla s automatskim paljenjem dugih svjetala, električne preklopive retrovizore sa pokazivačem smjera, senzor za kišu, bočne zračne zavjese, električne podizače stakala, automatski klima uređaj, radio CD/MP3 audio sistem sa zvučnicima s komandama na volanu, bluetooth i USB sklop, putni računar, elektronsku blokadu protiv pokretanja motora…\nMora da ima i sistem za izbjegavanje frontalnih sudara s automatskim kočenjem, navigacijski uređaj, uzdužne krovne nosače, sistem za upozoravanje na nenamjerni izlazak iz prometne trake, sistem za parkiranje sa senzorima naprijed i nazad, te kamerom za parkiranje unazad i bočno.\nZa terensko vozilo, vrijednosti 35.000 KM bez PDV-a, zahtjeva se, između ostalog, da ima turbo-dizelski motor, start/stop sistem za autonomno paljenje/gašenje motora pri zaustavljanju, s pogonom naprijed i sistemom za pomoć pri kretanju na uzbrdici.\nTraže se i elektronski sistemi: ABS, ESP, ASR, elektronski pojačivač kočione sile. Pored sigurnosnih zračnih jastuka, treže se i bočne zračne zavjese.\nMinimalno mora da ima klima uređaj s automatskom regulacijom, radio mp3 USB i bluetooth, te komande radija i bluetootha pri volanu koji treba da bude kožni.\nTu je i električno otvaranje stakala sprijeda i pozadi, vozačevo sjedište podesivo po visini i sa grijanjem, električno podesivi retrovizori, navigacijski uređaj sa kartografijom cijele Evrope, parking senzori, plus zadnja kamera za parkiranje, ako i bočne kamere za parkiranje.\nGarancija na oba vozila treba da bude najmanje dvije godine ili 200.000 km, a isporuka se zahtjeva u roku od 45 dana od dana potpisivanja ugovora.\nPonuđači trebaju imati uspješno realizovan najmanje jedan ugovor čiji su karakter i kompleksnost slični i čija je zbirna vrijednost najmanje 90.000 KM.\nMora biti proizvođač ili generalni zastupnik ili ovlašteni distributer ponuđenog vozila i imati servis u BiH za servisiranje ponuđenog vozila.\nKriterijum za dodjelu ugovora je najniža cijena, a rok za prijem ponuda je 17. avgust ove godine.\nGarancija za ozbiljnost ponude se ne zahtjeva, a garancija za dobro izvršenje posla treba da bude u iznosu 10% od vrijednosti ugovora.\n„Elektro-Hercegovina“ je na polugodištu imala dugoročne obaveze od 1,65 miliona KM, a kratkoročne od čak 7 miliona KM.\nNajveći su joj dugovi prema dobavljačima i iznose 2,4 miliona KM.\n"Elektro-Hercegovina" kupila dva automobila vrijedna više od 88 hiljada maraka - Direkt Portal\n2018-09-18 at 14:01\n[…] prema više nego precizno navedenim specifikacijama vozila, koje je “Elektro-Hercegovina” navela u tenderskoj dokumentaciji, moglo se pretpostaviti koje tačno automobile ovo preduzeće želi, što predstavlja kršenje […]


RTS :: Blokade i protesti i ove subote širom Srbije\nDruštvo Blokade i protesti i ove subote širom Srbije\nsubota, 04. dec 2021, 13:52 -> 19:17\nViše ekoloških organizacija, građanskih pokreta i udruženja i deo opozicije učestvovali su na protestima i blokadama saobraćajnica i mostova širom Srbije. Kako je i najavljeno od strane organizatora pokreta "Kreni-Promeni" i Ekološkog ustanka, ove subote mirne blokade trajale su duže nego prošlonedeljne. Učesnici blokada i protesta zahtevali su da se izmeni Zakon o referendumu i narodnoj inicijativi, a da predsednik Aleksandar Vučić ne potpiše izmene Zakona o eksproprijaciji. Ova dva zakona dovode u vezu sa lakšom realizacijom planova kompanije "Rio Tinto" da otvori rudnik litijuma u zapadnoj Srbiji.\nIzveštaj Zorana Slepčevića, reportera RTS-a\nUdruženje novinara Srbije (UNS) osudilo je napade na novinara agencije Fonet Davora Lukača, novinara Vojvođanskog istraživačko-analitičkog centra (VOICE) Vladimira Špera i snimatelja Televizije Valjevo plus Aleksandra Milinkovića koji su pratili blokade puteva i proteste u Beogradu, Novom Sadu i na saobraćajnici kod ulaska u Valjevo.\nUNS poziva novinare i medijske radnike da prijave napade, pritiske i slučajeve ometanje rada, nudeći im pravnu pomoć.\nU saopštenju se ističe da će UNS pratiti rešavanje ovih slučajeva od strane nadležnih u okviru Stalne radne grupe za zaštitu novinara i Radne grupe za zaštitu i bezbednost novinara.\nUčesnici su nosili transparent "Širimo virus slobode" i uzvikivali "Srbijo, budi se".\nBakljada na nadvožnjaku kod centra "Sava"\nU toku protesta na nadvožnjaku kod centra "Sava" grupa mladića je pokušala bakljadom da izazove incidente na blokadi u tom delu Beograda.\nGlavna gradska saobraćajnica u Leskovcu blokirana je danas oko 14 sati. Organizatori Koalicija Grupa građana "Zajedno za Leskovac" pozvali su građane da ne blokiraju put, ali su se oni oglušili o taj poziv.\n"Oni se ne nalaze u vozilima pod rotacijom, ali su im životi ozbiljno ugroženi ukoliko ne stignu na vreme na svoje redovne terapije, što im u ovom trenutku nije omogućeno", navodi se.\nMagistralni put ka Beogradu u Zrenjaninu na kružnoj raskrsnici kod "Linglonga" je blokiran.\nBlokirani su i most Gazela i auto-put kod Centra "Sava"\nKruševljani koji su se odazvali pozivu pokreta "Kreni-promeni" na Trgu glumaca u 13.30 započeli su mirni protest pod sloganom "Srbija nije na prodaju".\nSkup, koji je podržala i Stranka slobode i pravde, organizovan je, kako su naveli, sa ciljem da se pruži podrška naporima za očuvanje živitne sredine, povuče Zakon o eksproprijaciji, izmeni Zakon o referendumu i spreči eksploatacija litijuma i dolazak kompanije "Rio Tinto".\nOva dva zakona dovode u vezu sa lakšom realizacijom planova kompanije "Rio Tinto" da otvori rudnik litijuma u zapadnoj Srbiji. Smatraju da će time biti ugrožena imovinska prava, kao i životna sredina.\n"Još jednom podsećamo građane da prijave zbog blokade puteva i saobraćaja mogu izvršiti pozivom na broj 0800104103. Takođe, prijava nasilja usled blokade puteva i saobraćaja može se izvršiti i putem mejla, slanjem poruke na adresu prijaviblokadu@mup.gov.rs", ističe MUP.\nVukan na korak do odlaska u Budimpeštu, za početak lečenja nedostaje još 360.000 evra\nPatrijarh Porfirije u poslanici poziva na istrajnost u zajedništvu SPC\nZbog cene goriva poskupljuju avio-karte – koliki teret će podneti putnici, a koliki kompanije


U MOSTARU ODRŽANA KONFERENCIJA "CONNECTO 2019 - POSLOVNA SARADNJA SA DIJASPOROM" - Interaktivni portal za Dijasporu iz BiH\nU MOSTARU ODRŽANA KONFERENCIJA “CONNECTO 2019 – POSLOVNA SARADNJA SA DIJASPOROM”\nPosted on 26.07.2019 26.07.2019 by MHRR\nPredstavnici Ministarstva za ljudska prava i izbjeglice Bosne i Hercegovine su u četvrtak 25.07.2019. godine prisustvovati konferenciji “Connecto 2019 – poslovna suradnja s dijasporom” koju je organizovao Tehnološki park INTERA Mostar zajedno sa suorganizatorima i partnerima.\nPored mnogobrojnih gostiju i predavača na konferenciji su upriličene dvije panel diskusije na temu “Domaće poduzetništvo i poduzetništvo u dijaspori” i “Mogućnosti suradnje s dijasporom kroz različite sektore”. U panel diskusijama su učestvovali lokalni poduzetnici koji su svoje iskustvo prethodno stekli van granica Bosne Hercegovine, a sada ga implementiraju u svom radu upravljajući vlastitim firmama u BiH.\nPoslovna saradnja s dijasporom je veoma značajan faktor za privredni razvoj BiH pa je primarni cilj ovog događaja bio povezati se s poduzetnim i pozitivnim ljudima čiji je primarni fokus sadašnjost i prilike koje donosi budućnost.\nPored navedenog upriličeni su i “B2B” susreti koji su prvenstveno fokusirana na umrežavanje i povezivanje lokalnih poduzetnika i dijasporskih ulagača.


Podrška obnovi manastira Udrim od sveštenika iz Kanade - Glas Srpske\nSrna 07.12.2021 08:42\nZAVIDOVIĆI - Sveštenik Jovan Marjanac, paroh u Kičineru u Eparhiji kanadskoj, posjetio je srednjovjekovni manastir Udrim u Gostoviću kod Zavidovića, čija je obnova u toku, i najavio dalju podršku obnovi ove nemanjićke zadužbine.\nOtac Jovan, porijeklom iz Zavidovića, je u novembru 2018. godine u njegovoj bivšoj parohiji u Misisagi u Kanadi bio organizator donatorskog ručka na kojem je sakupljen prvi prilog za obnovu manastira Udrim, objavljeno je na zvaničnom "Fejsbuk" profilu manastira.\nGledajući svetinju koja vaskrsava pod Udrimom, okružena živopisnim krajolikom i neizmjernom tišinom, otac Jovan je izrazio spremnost da sa svojim vjernicima i zemljacima, koji su u Kanadi, i u narednom periodu podrži obnovu ove svetinje koja je "više od tri vijeka umirala i opet ostala živa".\nParoh zavidovićki protojerej-stavrofor Zoran Živković upoznao je oca Jovana o toku obnove manastira, te iskoristio priliku da mu još jednom zahvali za trud i prilog za obnovu manastira, ali isto tako i da uputi zahvalnost svim vjernicima iz Misisage, Kičinera, Hamiltona, Toronta i ostalih dijelova Kanade koji su dali svoj prilog za obnovu ove svetinje.\nPrije posjete manastiru Udrim, otac Jovan je, po blagoslovu Njegovog visokopreosveštenstva mitropolita dabrobosanskog Hrizostoma, zajedno sa ocem Zoranom služio Svetu liturgiju u Hramu Svetog Save u Zavidovićima.\nObnova srednjovjekovnog pravoslavnog manastira Udrim u opštini Zavidovići u FBiH počela je prošle godine, nakon što je tri vijeka ova nemanjićka zadužbina bila u ruševnom stanju.